2 Timoteo 3 CCO - Jial nɨlɨ́ɨngˊ dseaˋ mɨ˜ - Bible Gateway\n2 Timoteo 3 Chinanteco de Comaltepec (CCO)\nJial nɨlɨ́ɨngˊ dseaˋ mɨ˜ nɨjaquiéengˊ e tɨˊ lɨ˜ niˈíingˉ jmɨgüíˋ\n3 Jo̱guɨ fɨ́ɨˉguɨ́ɨ ˈnʉˋ, Timoteo, ˈnéˉ ñíˆbaˈ e mɨ˜ nɨjaquiéengˊ e tɨˊ lɨ˜ niˈíingˉ jmɨgüíˋ, eáamˊ huɨ́ɨngˊ nilíˋ. 2 Dsʉco̱ˈ jaléngˈˋ dseaˋ i̱ nilɨseengˋ ie˜ jo̱ lɨco̱ˈ nijmijíiñˉ jí̱i̱ˈ˜ yaam˜bre jo̱ joˋ jmijíiñˉ jaléngˈˋ dseaˋ jiéngˈˋguɨ, jo̱guɨ eáamˊ nilíˋ dsináaiñˊ cuuˉ, jo̱guɨ nijmɨjløngˈˆ yaaiñ˜, jo̱guɨ eáangˊ nijmɨráangˉ yaaiñ˜ có̱o̱ˈ˜ jaléˈˋ e nɨcajméerˋ. Jo̱guɨ gabˋ niféˈrˋ quiáˈˉ dseaˋ jo̱guɨ quiáˈˉ Fidiéeˇ cajo̱, jo̱guɨ jaˋ nijmérˉ nʉ́ʉˈr˜ có̱o̱ˈ˜ jaléˈˋ ta˜ quiʉˈˊ sejmiirˋ, jo̱guɨ jaˋ nicuǿˈrˉ guiˈmáangˈˇ dseaˋ mɨ˜ eeˋgo̱ ngɨ́ɨiñˋ o̱ˈguɨ nijmɨˈgórˋ Dseaˋ Jmáangˉ có̱o̱ˈ˜ jaléˈˋ júuˆ quiáˈˉ dseaˋ do cajo̱. 3 Jo̱guɨ jaˋ nijmiˈneáaiñˋ o̱ˈguɨ nilíˋ fɨ́ɨˉ lɨ́ɨiñˉ jaléngˈˋ dseaˋ, jo̱guɨ niféˈrˋ júuˆ adseeˋ e ˈnɨ́ɨiñˋ jaléngˈˋ dseaˋ rúiñˈˋ, jo̱guɨ jaˋ téengˉ yaaiñ˜ e iiñ˜ nijmérˉ lají̱i̱ˈ˜ e ˈlɨˈˆ e lɨ́ˋ dsíirˊ, jo̱guɨ eáamˊ nijmérˉ saangˋ dsíirˊ có̱o̱ˈ˜ jaléngˈˋ dseaˋ rúiñˈˋ, jo̱guɨ nijmérˉ e ˈníˈˋ níimˉbre lajaléˈˋ e guiʉ́ˉ e jmóoˋ dseaˋ. 4 Jo̱guɨ gabˋ niféˈrˋ e ˈnɨ́ɨiñˋ jaléngˈˋ dseaˋ i̱ seengˋ røøˋ có̱o̱ˈr˜, jo̱guɨ eáangˊ nilɨteáˋ dsíirˊ e nijmérˉ jaléˈˋ e gaˋ e lɨ́ˋ dsíirˊ, jo̱guɨ eáangˊ nijmérˉ e nijmɨjløngˈˆ yaaiñ˜ có̱o̱ˈ˜ jaléˈˋ e ɨˊ dsíirˊ e tɨ́ɨiñˉ, jo̱guɨ eáangˊguɨ niˈnóˈrˊ jaléˈˋ e jmiˈiáangˋ dsíirˊ e lafaˈ nijmiféiñˈˊ Fidiéeˇ. 5 Jo̱guɨ có̱o̱ˈ˜ jaléˈˋ e jmóoˋ i̱ dseaˋ do, eáangˊ nijmɨgǿøiñˋ jaléngˈˋ dseaˋ e lɨ́ɨiñˊ dseaˋ quiáˈˉ Dseaˋ Jmáangˉ, dsʉˈ dseángˈˉ jaˋ jáˈˉ e lɨ́ɨiñˊ lajo̱, co̱ˈ jaˋ jmóorˋ laco̱ˈ catɨ́ɨngˉ e jmóoˋ dseaˋ quiáˈˉ Dseaˋ Jmáangˉ i̱ seengˋ laˈeáangˊ có̱o̱ˈ˜ e ˈgøngˈˊ quiáˈˉ dseaˋ do.\nJo̱baˈ fɨ́ɨˉguɨ́ɨ ˈnʉˋ, Timoteo, jie˜ mɨˊ jmooˈˋ faˈ e niquɨnˈˆ jee˜ jaléngˈˋ i̱ dseaˋ lana. 6 Dsʉco̱ˈ i̱ lɨɨng˜ i̱ dseaˋ laˈíˋ lɨco̱ˈ jmóorˋ ta˜ ngɨˊ quiáˈˉ dseaˋ jo̱ jmɨgǿøiñˋ jaléngˈˋ dseamɨ́ˋ i̱ jaˋ huɨ́ɨngˊ tøngˈˋ fɨˊ ni˜ dseeˉ. Jo̱ jaléngˈˋ i̱ dseamɨ́ˋ íˋ eáamˊ røøiñˋ dseeˉ, co̱ˈ lɨco̱ˈ jmóorˋ lají̱i̱ˈ˜ e gaˋ e lɨ́ˋ dsíirˊ yaam˜bre, 7 jo̱ contøømˉ tɨˊ dsíirˊ jmɨtɨ́ɨiñˋ mɨ˜ eeˋgo̱ júuˆ ˈmɨ́ɨˉ seaˋ, dsʉˈ dseángˈˉ jaˋ tó̱o̱ˋ jmɨɨ˜ e quɨ́ɨˈr˜ jmɨɨ˜ faˈ e ningáiñˈˋ e júuˆ jáˈˉ quiáˈˉ Fidiéeˇ e catɨ́ɨngˉ Dseaˋ Jmáangˉ. 8 Jo̱baˈ fɨ́ɨˉguɨ́ɨ ˈnʉˋ e júuˆ la, e lɨ́ˈˆ laco̱ˈ cajméeˋ i̱ dseaˋ láangˋ gángˉ i̱ calɨséngˋ malɨɨ˜ do i̱ siiˋ Janes có̱o̱ˈ˜guɨ Jambres ie˜ lamɨ˜ cajníiñˊ quiáˈˉ Moi˜, jo̱ lajo̱b cajo̱ nijméˉ jaléngˈˋ i̱ dseaˋ i̱ seengˋ mɨ˜ nɨjaquiéengˊ e tɨˊ lɨ˜ niˈíingˉ jmɨgüíˋ, co̱ˈ nijnímˉbre quiáˈˉ e júuˆ jáˈˉ quiáˈˉ Fidiéeˇ e catɨ́ɨngˉ Dseaˋ Jmáangˉ. Jo̱ jaléngˈˋ i̱ dseaˋ íˋ lɨ́ɨiñˊ dseaˋ i̱ ɨˊ dsíiˊ jmangˈˉ e ˈlɨˈˆ jo̱guɨ i̱ nɨcajgiéengˉ dsíiˊ e teáaiñˉ teáˋ fɨˊ guiʉ́ˉ có̱o̱ˈ˜ Dseaˋ Jmáangˉ. 9 Jo̱ dsʉˈ jaˋ huí̱i̱ˉ dsilíiñˉ có̱o̱ˈ˜ e jmɨgóorˋ do, co̱ˈ jalémˈˋ dseaˋ nilɨñirˊ guiʉ́ˉ e jaléngˈˋ i̱ dseaˋ laˈíˋ jaˋ ɨˊ dsíirˊ røøˋ lɨ́ˈˆ laco̱ˈ calɨ́ˉ có̱o̱ˈ˜ i̱ dseaˋ gángˉ i̱ siiˋ Janes có̱o̱ˈ˜guɨ Jambres ie˜ lamɨ˜ cajníiñˊ quiáˈˉ Moi˜ do.\nJúuˆ e caˈɨ́ɨˉ Paaˉ quiáˈˉ Timoteo\n10-11 Dsʉˈ ˈnʉˋ, Timoteo, guiʉ́bˉ nɨñíˈˆ lají̱i̱ˈ˜ júuˆ e éeˉe dseaˋ, jo̱guɨ jial seenˉ røøˋ laco̱ˈ seengˋ dseaˋ quiáˈˉ Dseaˋ Jmáangˉ, jo̱guɨ nɨñíˆbɨˈ cajo̱ lají̱i̱ˈ˜ e ɨˊ dsiiˉ e nijmee˜e, jo̱guɨ jial jáˈˉ lɨ́ɨnˋn e nɨsínˈˉn teáˋ có̱o̱ˈ˜ júuˆ quiáˈˉ Dseaˋ Jmáangˉ e carˋ ngocángˋ dsiiˉ, jo̱guɨ jial féngˈˊ dsiiˉ có̱o̱ˈ˜ jaléngˈˋ dseaˋ jiéngˈˋ, jo̱guɨ jial e ˈneáanˋn jaléngˈˋ dseaˋ rúnˈˋn, jo̱guɨ jial nɨcateáˈˉa có̱o̱ˈ˜ jaléˈˋ iihuɨ́ɨˊ e nɨcaˈíinˈ˜n. Jo̱guɨ nɨñíˆbɨˈ cajo̱ e cateáˈˉbaa có̱o̱ˈ˜ jaléˈˋ e gaˋ e nɨcajmeángˈˋ dseaˋ jnea˜ fɨˊ Antioquía có̱o̱ˈ˜guɨ fɨˊ Iconio jo̱guɨ fɨˊ Listra; dsʉˈ cateáˈˉbaa, co̱ˈ Fíiˋnaaˈ Dseaˋ Jmáamˉbingˈ i̱ caleáangˋ jnea˜ jee˜ jaléˈˋ e jo̱. 12 Dsʉˈ dseángˈˉ e jábˈˉ jaléˈˋ e la, e jaléngˈˋ dseaˋ i̱ iing˜ seengˋ e sɨˈnaaiñˋ jee˜ jaléˈˋ e ˈlɨˈˆ uíiˈ˜ e lɨ́ɨiñˊ dseaˋ quiáˈˉ Dseaˋ Jmáangˉ, jo̱baˈ ˈnéˉ nidsingɨ́ɨmˉbre iihuɨ́ɨˊ e jmóˈˋ dseaˋ quiáˈrˉ. 13 Jo̱ dsʉˈ jaléngˈˋ dseaˋ i̱ jmóoˋ gaˋ jo̱guɨ i̱ jmɨgǿøngˋ jaléngˈˋ dseaˋ rúngˈˋ, gaˋguɨb nidsijéeˊ quiáˈrˉ laco̱o̱ˋ jmɨɨ˜ jo̱guɨ eáamˊ nijmɨgǿøiñˋ jaléngˈˋ dseaˋ rúiñˈˋ lɨ́ˈˆ laco̱ˈ jmɨgǿøiñˋ yaaiñ˜.\n14 Dsʉˈ fɨ́ɨˉguɨ́ɨ ˈnʉˋ, Timoteo, teáˋ singˈˊ uøˈˊ lɨ́ˈˆ laco̱ˈ jmooˈˋ có̱o̱ˈ˜ jaléˈˋ e nɨcajmɨtɨ́ɨnˈˋ, co̱ˈ dseángˈˉ nɨñíˆbaˈ e dseángˈˉ jábˈˉ jaléˈˋ e jo̱. Jo̱guɨ nɨñíˆbɨˈ guiʉ́ˉ cajo̱ i̱˜ dseaˋ i̱ caˈeˈˊ ˈnʉˋ jaléˈˋ e jo̱, 15 co̱ e júuˆ güeangˈˆ quiáˈˉ Fidiéeˇ e nɨñíˈˆ catɨˊ ie˜ lamɨ˜ jiuunˈ˜ do, e jo̱baˈ e nilɨˈíingˆ ta˜ quíiˈˉ e nilɨñíˈˆ jial e nileánˈˋ có̱o̱ˈ˜ jaléˈˋ dseeˉ quíiˈˉ laˈeáangˊ e nɨcajáangˈ˜ uøˈˊ fɨˊ jaguóˋ Dseaˋ Jmáangˉ. 16 Jo̱ lajɨbˋ e júuˆ quiáˈˉ Fidiéeˇ cajmeˈˊ dseaˋ laˈeáangˊ có̱o̱ˈ˜ ˈñiabˈˊ Jmɨguíˋ quiáˈˉ Fidiéeˇ; jo̱ jaléˈˋ e júuˆ jo̱ eáamˊ íingˆ ta˜ e eˈˊ jneaa˜aaˈ jmangˈˉ jaléˈˋ e jáˈˉ, jo̱guɨ e jmɨcó̱o̱ˈ˜ jneaa˜aaˈ e lɨne˜naaˈ mɨ˜ eeˉnaaˈ dseeˉ jo̱guɨ jial cuǿøngˋ e nisíngˈˉtú̱u̱ˈ teáˋ fɨˊ guiʉ́ˉ có̱o̱ˈ˜ Dseaˋ Jmáangˉ; jo̱guɨ eˈˊ jneaa˜aaˈ cajo̱ jial e nijmóˆooˈ lají̱i̱ˈ˜ e iing˜ dseaˋ do. 17 Jo̱ jaléˈˋ e júuˆ jo̱ íingˆ ta˜ e laco̱ˈ jaangˋ dseaˋ quiáˈˉ Fidiéeˇ néeˊ guiʉ́ˉ quiáˈrˉ laco̱ˈ catɨ́ɨngˉ, jo̱ lajo̱baˈ cuǿøngˋ nijmérˉ jaléˈˋ e guiʉ́ˉ.


Penaos sikour ar c'hevredigezhioù e Breizh ?\nmardi 5 décembre 2017 à 18:42 Par Pauline Kerscaven, France Bleu Breizh Izel\nEvit gwelet penaos ez a an traoù evit kevredigezhioù Breizh en eus ar Rannvro goulennet digant ar C'haser, kuzul armerzhel, sokial hag endro ar Rannvro sevel un enklask. Emañ o paouez bezañ embannet.\n70.000 kevredigezh a zo e Breizh, evel Pretioù ar galon da skouer. © Maxppp - VALLAURI Nicolas\nTro dro dek ha tri ugent mil kevredigezh a zo e Breizh. Hag evit gwellout penaos ez a an traoù evito ez eo bet goulennet gant ar rannvro digant ar C'haser, kuzul armerzhel, sokial hag endro ar rannvro sevel un enklask, ispisial war Breizh. Goulenataet eo bet mil kant den e-karg deus ur gevredigezh.\nUn danevell a zo bet savet neuze ha reiñ a ra ar C'haser alioù evit ma vefe kemeret muioc'h e kont ar bed kevredigezhel. E-penn ar studiadenn oa Hervé Latimier, en anv Kevre Breizh. Merzhet 'neus eo nec'het ar braz eus ar re e-penn ar c'hevredigezhioù, "da geñver ar gwir, an talioù, kalz o deus aon eus ar giriegezh a gemeront". Ret eo neuze ober war o zro en ur "skoazellañ anezho". "Ur goulenn a vez savet alies ganto, piv deuio war lec'h evit kemer ar gevredigezh. Ur bern tud a-youl-vat a vez kavet met pezh a vank eo tud a youl-vat prest d'ober war-dro ar gevredigezh", a zispleg Hervé Latimier.\nPenaos arc'hantaouiñ ar c'hevredigezhioù ?\nE-barzh an danevell e vez lakaet war-raok pemp defi bras evit ar c'hevredigezhioù. Hag evit pep hini anezho e ro ar C'haser alioù. Da-geñver an doare da arc'hantaouiñ oberioù ar c'hevredigezhioù da-skouer. "Alies e vez lavaret deomp e vefe ret d'ar c'hevredigezhioù kaout doareoù all da gavout arc'hant ha dreist-holl e vez komzet kalz eus an dud o reiñ arc'hant. Ha pa weler mat ne vez degaset nemet 4% d'ar c'hevredigezhioù gant ar "mécénat". Hervezomp eo a-bouez kenderc'hel da reiñ arc'hant publik d'ar c'hevredigezhioù."\nKinniget eo bet an danevell d'ar rannvro. Ha kinniget e vo d'ar 14 a viz Ebrel, en ur forum e Sant-Brieg. Da c'hortoz, e vo tu lenn an danevell ha diverrañ an danevell war lec'hienn ar C'haser.\nSelaouit atersadenn Hervé Latimier\nAtersadenn gant Hervé Latimier, e-penn an danevell diwar-benn ar c'hevredigezhioù.


Pajenn:Morvan - Buez ar Zent, 1894.djvu/47 - Wikimammenn\nPajenn:Morvan - Buez ar Zent, 1894.djvu/47\nstudi, oa chomet emzivad, d’ann oad a bemzek vloaz, gant eur c’hoar dimezet en devoa. Enn amzer-ze, e lakeat ar gristenien d’ar maro dre urs ann impalaer Des. Evit tec’het araok ar bersekusion, sant Paol en em dennaz da genta enn eunn ti var ar meaz; mes eno ne oue ket muioc’h e savete ; rak he vreur-kaer a felle d’ezhan he ziskuill evit kaout he zanvez. Neuze e sonjaz mont da guzat enn eur plas distrooc’h c’hoaz, da c’hortoz ma teuje adarre ar peoc’h. Setu hen eta enn hent. Hogen, var bouez bale ato dirazhan, ec’h erruaz gant ar menez el leac’h m’edo brema, hag o veza eat er c’havarn a ioa e traon ar menez-ze, e kavaz eno eur vezenn balmez, skourrou braz d’ezhi hag eur feunteunn dour sklear. Raktal e kredaz oa bolontez Doue e chomje er plas-se da ober he ermitach. Frouez ar vezenn balmez a zerviche d’ezhan da derri he naoun, he deliou a zerviche d’ezhan d’en em viska, ha gant dour ar feunteun e torre he zec’hed. A hent all e tremene ann deiz hag ann noz holl, kouls lavaret, o pedi Doue a galoun. »\nEpad m’edo ann daou zant o kaozeal evelse, eur vran a deuaz da lakaat eharz ho zreid eur bara enn he bez. Kerkent sant Paol a lavaraz da zant Anton : « — Guelit peger mad eo ann Aotrou Doue ! Tri-ugent vloaz zo ma tigas d’inn evelse eunn hanter-bara bemdez ; mes hirio en deuz digaset eur bara enn he bez abalamour d’ehoc’h-hu. » Ann daou zant a rannaz ar bara-ze entrezho, hag a zebraz peb hini he lod; goudeze ec’h evchont dour euz ar feunteun, hag, epad ann noz var-lerc’h e chomjont ho daou var zao da bedi Doue.\nAntronoz-vintin, sant Paol a lavaraz da zanf Anton : « — Enn han’ Doue, it da gerc’hat ar vantell oc’h euz bet digant sant Athanaz evit liena va c’horf goude va maro; rak Doue n’en deuz ho tigaset ama nemed evit va enterri. » Sant Anton a zirollaz da vouela o klevet ar c’homzou-ze; goulskoude, mont a reaz dioc’htu da gerc’hat ar vantell en doa bet digant sant Athanaz.\nPa erruaz enn he gouent, daou euz he ziskibien a c’houlennaz outhan : « — E pe leac’h oc’h chomet evelse keit all? » Sant Anton a respountaz : « — Ne d’ounn\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/47&oldid=137681 »


Beajiñ mat asambles | Bibus\nUn nebeud kuzulioù evit beajiñ ken dinec’h ha tra\nTeul treuzdougen : gwiriit hag-eñ ez eus un teul treuzdougen validet ganeoc’h pa bignit ha mirit anezhañ betek ma tiskennoc’h. Ma vez flod e c’hallo un dell-gastiz bezañ lakaet deoc’h. Ar priz da baeañ a vo diouzh ar seurt flod a vo roet fed dezhañ.\nNoazadurioù abalamour d’an trouz : ho pet doujañs ouzh ar veajourien all. Izelait son ho pinvioù elektronek d’an dud en-dro deoc’h da c’hallout beajiñ sioul.\nEmzalc’h : en treuzdougen foran, taolit pled ouzh an dud vresk (tud kozh, tud nammet, maouezed dougerezed, …) ha lezit anezho da azezañ.\nBus : mod implij\nPa c’hortozit ho pus, prientit ho teul treuzdougen, pe ho moneiz ma prenit ho pilhedoù a-unanoù pe evit an devezh digant ar bleiner.\nGwelet a reoc’h niverenn al linenn hag an arsav-dibenn anezhi ouzh diaraog ar bus : grit sin d’ar bleiner. Pignit dre zor ziaraok ar bus.\nValidit ho teul treuzdougen pa bignit, ha pa cheñchfec’h linenn hepken. Kit war-zu an diadreñv kuit da vezañ war hent. Pa dostait d’hoc’h arsavlec’h, pouezit war unan eus ar boutonioù "arsav goulennet".\nEn hoc’h arsavlec’h, na ziskennit nemet dre an dorioù a zo e-kreiz ar bus pe a-dreñv dezhañ. Gant ur bouton ouzh an dorioù-se e c’hallit digeriñ anezho. Ur sistem surentez a vir ouzh an dorioù da serriñ keit ha ma tetekt emaoc’h eno.\nAr tram : mod implij\nMont en tram a c’haller dre forzh peseurt dor. Pouezit war ar bouton da zigeriñ an dorioù. Chom a ra an tram a-sav e kement arsavlec’h zo.\nMa n’ho pez ket un teul treuzdougen e c’halloc’h prenañ unan en ingalerioù teulioù a zo en arsavlec’hioù an tram. Ret eo validañ an teulioù e-barzh an tram bewech ma pignit, ha pa cheñchfec’h linenn hepken.\nE-barzh an tram : Heñchet e vezit gant ar skrammoù titouriñ hag ar c’hemennadennoù dre gomz. A-hed ho peaj e vez kemennet deoc’h anv an arsavlec’h darempredet, pegeit e pado ar veaj…\nPa erruit en hoc’h arsavlec’h, pouezit war ar bouton da zigeriñ an dorioù ent emgefre.\nAn teleferik : mod implij\nAr bilhedoù zo da brenañ en ingalerioù teulioù emgefre war ar c’haeoù lestrañ, e daou arsavlec’h an teleferik. Validañ a reer ar bilhedoù war ar c’haeoù lestrañ.\nAr c’heleier bep ma teuont\nEn tramgirri, er busoù hag en arsavlec’hioù an teleferik e vez peurliesañ skrammoù da ditouriñ ar veajourien hag a verk pad ar veaj, anv an arsavlec’h war-lerc’h, al linennoù ereet...\nEn arsavlec’hioù an tram, an teleferik hag en arsavlec’hioù bus zo, e weler war skrammoù pegeit e tleer gortoz ha da belec’h e c’haller mont.\nE-barzh an tramgirri hag an teleferik, e roer da glevet anv an arsavlec’h darempredet.


Accueil / Temoù / Sav-poent / Pobl Vreizh enlinenn : poent ar bilañsoù\nLa Rédaction 6 May 2016\nBloaz ʼzo dija e oa bet savet stumm enlinenn hor cʼhelaouenn Pobl Vreizh. Evel er stumm paper e vez kavet pennadoù e galleg hag e brezhoneg. Nʼeo ket ken frammet avat hag ar stumm paper, da lavaret eo nʼeus reolenn ebet da geñver plas ar pennadoù e brezhoneg. Divyezhek eo hol lecʼhienn abaoe an deroù met pennadoù e brezhoneg a zo hervez an dud a skriv.\nKudenn ar cʼhelaouennoù hag ar cʼhazetennoù e brezhoneg dre vras eo : kavout tud prest da skrivañ. E korf ur bloavezh ez eus bet ur 80 pennad bennak e brezhoneg diwar 450 tamm pe damm, ar pezh nʼeo ket re fall. Met ouzhpenn 95 % anezhe a zo bet skrivet gant Maxime Touzé. Ar pezh a sinifi pa ne cʼhall ket skrivañ e-pad ur prantadig ne vo ket a vrezhoneg ken pe dost war al lecʼhienn.\nEizh den o doa skrivet pennadoù e brezhoneg, an hanter anezhe ur wech hepken. Gouzout a reomp nʼeo ket aes en em lañsañ da skrivañ pennadoù, e galleg pe e brezhoneg, pe ocʼh paket dija gant kelaouennoù all. Met e keñver kelaouennoù all pe ar stumm paper zoken ez eus muiocʼh a frankiz o skrivañ war internet. Nʼeus ket a framm resis da geñver an niver a arouezennoù, gallout a ra bezañ hir pe berr. Ar pennadoù a vo difaziet a-raok bezañ embannet, neuze arabat kaout aon rak an traoù-se. Ouzhpenn-se e vez skrivet diwar-benn traoù a-vremañ hag a zedenn an dud, plijusocʼh cʼhoazh. Ur skol vat eo evit deskiñ gerioù ha mont war-raok dre skrid. Ret eo doujañ ouzh hol linenn-stur avat.\nKlasket eo bet skrivañ war a bep seurt temoù : ekonomiezh, politikerezh evel-just, ar minorelezhioù dre vras, ar yezhoù… Kaoz a zo bet kalz eus Skos da skouer. Diaes eo gouzout hag-eñ e plij ar pennadoù e brezhoneg dʼal lennerien, nʼhon eus distro ebet ha ral a wech a vez laosket un evezhiadenn war facebook. Arabat kaout aon kennebeut rak diskleriañ ho soñj, un doare da vont war-raok e vo evidomp. Ma ʼz eus dodennoù a blijfe deocʼh e vefe pledet muiocʼh ganeomp, kasit keloù deomp. Ha ma fell deocʼh skrivañ e vocʼh degemeret mat ha sikouret.\nGoude ur bloavezh buhez ez omp laouen memestra, alies-bras ez eus bet pennadoù e brezhoneg war ar bajenn zegemer, ur gwir blas a zo dʼhor yezh war hol lecʼhienn hag e klaskimp kendercʼhel war an hent-mañ.\nShare the post "Pobl Vreizh enlinenn : poent ar bilañsoù"


Brezhoneg Kerne - Wikipedia\nBrezhoneg Kerne, pe kerneveg (arabat eo droukveskañ gant kerneveureg, a zo yezh keltiek Kernev-Veur) a vez graet eus brezhoneg Bro-Gerne. Dre m'eo ar vro-se bro hengounel brasañ e Breizh-Izel eo diaes a-walc'h lavaret resis petra eo brezhoneg Kerne. Eus Kerne-Uhel betek ar Vro Vigoudenn, hag eus Plougastell betek Kemperle e cheñch kalz an doare da zistagañ hag ar gerioù implijet. Koulskoude eo sklaer ez eus perzhioù dibar da vrezhoneg Kerne e-keñver ar rannyezhoù all.\n3 Distagadur ar c'hensonennoù\n5 Skrivagnerien hag o deus graet gant brezhoneg Kerne\nPouez-mouezh[kemmañ | kemmañ ar vammenn]\nPouezmouezhiet e vez war an eil silabenn diwezhañ, evel e brezhoneg Leon, hogen kreñvoc'h eo an taol-mouezh.Abalamour da se e vez neutralizet ar vogalennoù dibouezmouezh: dont a reont da vezañ "chwa" pe mont a reont da get zoken.\nDa skouer e vez distaget /ba:r/ evit "bara", /ne:/ evit "nevez".\nAr gerioù implijet alies, evel "anezhañ", "anezhi", a vez distaget en ur silabenn nemetken.\nNe vez ket graet gant ar rannig e hag erlec'hiet e vez honnezh gant ar rannig a. Da skouer e vo klevet : bemde(z) a ganan e-lec'h bemdez e kanan.\nErlec'hiet e vez a-wezhioù é ouzh ar rannig-verb "o". An hevelep kemmadurioù (kemmadurioù mesket) a vez graet avat. Da skouer : emañ o tont a vez lavaret e lec'hioù zo : ema é tont (/ma i tõn/).\nAlies ne vez klevet rannig-verb ebet.\nKlevet e vez ar c'hemmadur mesket koulskoude. Er Reter e vez klevet un h etimologel (dre ma teu "o" diwar ouzh), ha kement-se\na laka /l/, /n/, /r/ da gemmañ e /lh/, /nh/, /x/ (« o lenn » /lhεn/) ;\na greñva kemmadurioù /m/ ha /b/, o reiñ /f/ e-lec'h /v/ (« o vont » /fõn/) ;\na laka harz da gemmadur « s » e /z/ ha « f » e /v/ (« o sevel » /sewl/).\nNe vez klevet ar rannig a nemet evel raganv-stag (war-bouez ar c'hemmadur a zeu diwarni).\nNe vez klevet ar rannig ne nemet ral a wezh. Kavet e vez avat e frazennoù-nac'h en trede gour ur "rener-nac'h" anezhañ, anezhi, anezhe, distaget /nõ/, /nèj/, /nε/. Klevet e vo da skouer, e-lec'h « Ne glevont ket mat », « (Ne) glev ket mat anezhe » /glèf ke ma: nε/.\nNe vez ket klevet ar rannig e kennebeut. En islavarennoù-diskuliañ ez eus deuet war-wel ur stagell all, lar (pe la).\n« ne veze ket gouiet la e oa kamm ken » (« ne veze ket gouezet e oa kamm ken »)\nGallout a ra "lar" bezañ heuliet gant un islavarenn pe ur genlavarenn. Da skouer :\n« soñjal a ran la an ouvrierien a chomas da gousket » (« soñjal a ran e chomas an ouvrierien da gousket »)\n« evel ar c'hefeleg, la ma vez yen an amzer en em blija... » (« evel ar c'hefeleg, ha ma vez yen an amzer en em blija... »)\nNotennoù : En hevelep degouezh e vez implijet a-wezhioù penaos e gwenedeg hag e tregerieg. Jean-Marie Le Scraigne a implij an daou a-wezhioù « gwelet e-meump abaoe lar penaos ne oa ket gwir ! » (« gwelet hon eus abaoe ne oa ket gwir »)\nImplijet e vez stank ar ger ba e brezhoneg Kerne (diwar grennadur e-barzh), e-lec'h e er brezhoneg lennegel.\nErlec'hiet e vez ba ouzh e(n) en araogennoù diwar "e" : e-kreiz, e-lec'h, e-mesk, e-tal a vez lavaret neuze ba-kreiz, ba-lec'h (pe ba-plass), ba-mesk, ba-tal.\nKrennet e vez ar ger gant ha distaget /ga/.\nE brehoneg Kerne n'eus ket kalz a ziforc'h etre an araogennoù eus, ouzh ha diouzh. Distaget e vezont pe deus, pe doc'h (hervez ar rannyezh).\nDistagadur ar c'hensonennoù[kemmañ | kemmañ ar vammenn]\nKoulz hag e Bro-Dreger hag e Bro-Gwened, ne vez ket distaget e brezhoneg Kerne ar /z/ a zeu diwar /ð/ ("dd" e kembraeg). Da skouer e vez distaget ar ger ezhomm /e:m/ pe c'hoazh /i:m/, hag ar verb anavezout /ã'nowt/.\nEr c'hontrol e vez distaget ar /z/ a zeu diwar ur /s/ e latin (azen diwar « asinus ») pe e predeneg (izel). (Ezreolderioù a zo : neuze a vez distaget a-wezhioù /'nœhe/, an dra-se /'ndrahe/).\nDistaget e vez ar skrivad c'h en doareoù-mañ :\n/h/ dre vras (evel el lodenn vrasañ eus Breizh-Izel).\n/x/, er gerioù a grog gant « c'hoa » /xwa/, e kemmadurioù « k », e dibenn ar gerioù...\npa zeu diwar gemmadur « g », e c'hell bezañ distaget /ɣ/, /h/ pe c'hoazh /ʁ/ er Gevred.\nDistaget e vez ar skrivad « v » a-wezhioù /w/ (pe /µ/). A-wezhioù e vez distaget ar skrivad « w » evel /v/. Pe c'hoazh ne vez ket distaget.\nDa skouer e vez distaget ar ger avel /aεl/ e korn-bro Kemper / Douarnenez.\nDistaget e vez w evel /v/ alies e penn-kentañ ar gerioù (dreist-holl dirak e pe i), a-hend-all e vez distaget /ɥ/ (evel e gwenedeg) goude g peurgetket.\nEr Vro-Vigoudenn ha war-dro e vez distaget c'hw, evel /f/. Lavaret e vez neuze c'hwi evel fi, ha c'hwec'h evel fec'h.\nE lodennoù 'zo ne vez ket distaget « zh » bepred: c'hoazh a vez distaget /xwaˑ/, brizhilli a vez distaget /ˈbrili/.\nE brezhoneg Kerne e vez klevet dreist-holl morse ha james evit lavarout "gwezh ebet".\nDistaget e vez marteze evel-henn : matrese / matre'e / mantr'eñ / matros / matrèhe...\nE-lec'h Pegoulz, e vez lavaret alies pedavare / pezavare / pevare / peur.\nImplijet e vez stank ar raganv-goulenn Peseurt mod (distaget /pessa mod/) e-lec'h penaos ; anavezet, hogen raloc'h, eo pegiz ivez.\nE kornioù zo e vez implijet a-benn e-lec'h evit.\nE kornioù zo e vez implijet evit e-lec'h eget, da skouer : "kreñvoc'h eo evidon".\nE Kerne-Izel e vez implijet mui e-lec'h ken:\nN'eus ket mui kalz a dud / N'eus ket kalz a dud ken.\nSkrivagnerien hag o deus graet gant brezhoneg Kerne[kemmañ | kemmañ ar vammenn]\nSkrivagnerien zo o deus implijet brezhoneg Kerne e mod pe vod en o oberennoù. En o zouez emañ:\nYouenn Drezen (implijet en deus al langaj chon zoken)\nL'Ouest en mémoire (Ina) - Petra eo ar brezhoneg? 1971\nAdtapet diwar « https://br.wikipedia.org/w/index.php?title=Brezhoneg_Kerne&oldid=1953066 »


Maria Leopoldine Aostria-Este - Wikipedia\nMaria Leopoldine Aostria-Este\nMaria Leopoldine Aostria-Este (1776-1848)\nFerdinand Karl ha Beatrice Aostria-Este, tud Maria Leopoldine\nMaria Leopoldine Aostria-Este, ganet e Milano d'an 10 a viz Kerzu 1776 ha marvet e Wasserburg am Inn d'an 23 a viz Mezheven 1848, a oa ur briñsez aostrian.\nDre heug ha dre zroug, hag evit kas an dorzh d'ar gêr, e nac'has ar briñsez kousket gwech ebet gant he fried, hag e tispac'has el lez ken e sponte an holl dirazi, hag he fried kozh dreist ar re all. Un toullad serc'heged he devoe, evel ar c'hont Maximilian Montgelas, ha dreist-holl Maximilian Zweibrücken, kenderv a bell, priñs pennhêr, hag enebour da Garl Theodor.\ndimezet e 1833 d'ar gontez Leopoldine von Waldburg zu Zeil und Trauchburg (1811-1886) , ha bugale o doe (konted Arco-Zinneberg).\nAdtapet diwar « https://br.wikipedia.org/w/index.php?title=Maria_Leopoldine_Aostria-Este&oldid=1992765 »\nKemmoù diwezhañ degaset d'ar bajenn-mañ d'an 12 Mae 2022, da 20:17.


Naved kentel - Wikimammenn\nMoullerez ar "C’hourrier", 1900 (p. 114-123).\n◄ Eisved kentel Naved kentel Dekved kentel ►\n2. — An Aotrou-Doue, eme zantez Thereza, o komz euz ar grasou e devoa bet digant-han, « an Aotrou-Doue a ra em c’hever evel a ra an dud da eun ti a zo o vont da goueza enn he boull : skora a reont anezhan a bep tu. » Pa deu an Aotrou-Doue enn eun ene, e teu gant-han d’ar galoun eur garantez hag eun deneridigez vraz. Arabad eo neuze d’an den kredi e teufe ar garantez hag an deneridigez-se digant Doue d’ezhan evit eur vad-bennag a zo bet great gant-han ; enn enep, izellaat he galoun a dle, ha kredi er-vad, mar gra Doue kemend a stad anezhan ez eo evit he lakaat da gerzet war êeun atao gant an hent mad ; rak mar teu neuze an ourgouill da zevel enn-han enn abek da vadelesiou Doue, ha war zigarez ma servij anezhan gwelloc’h eget ar re all, an ourgouill-ze a raio d’ezhan koll grasou an Aotrou-Doue. Evit derc’hel eun ti enn he zav-soun, daou dra a ro red : an diazez hag an doen. Evel-se ive e tle beza ti ar zantèlez ; an diazez, ar gweled, a zo eur galoun doun hag izel, eur galoun a ra d’e-omp da anaout ne d-omp netra ha ne c’hellomp netra ac’hanomp hon-unan. An doen a zo nerz an Aotrou-Doue, savet a-zioc’h an diazez, evit rei d’e-omp ar fisianz a dleomp da gaout enn-han hep-ken.\n3. — Pa hor beuz bet eur vad-bennag digant Doue, e tleomp muioc’h a-ze en em izellaat enn-omp hon-unan. Santez Thereza, pe deveze bet eur c’hras vad-bennag digant Doue, a lakea he fèc’hejou tremenet dirak he daoulagad, hag evel-se e teue da veza muioc’h a-unan gant Doue. Doue a ro seul-vui a c’hrasou da eun ene, seul-vui mac’h anzao an ene-ze n’en deuz great netra evit kaout anezho. Taïz, ar bèc’herez vraz, o veza distroet oc’h Doue, a izelea kement he c’haloun, ne grede ket gervel an Aotrou-Doue dre he hano, hag e-leac’h lavaret : « Va Doue », e lavare : « Va c’hrouer, bezit trouez ouz-in. » Sant Jerom, an doktor braz, a lavar e welaz eun tron kaer savet er baradoz da lakaat ar zantez-se, evit ma voa bet ken izel he c’haloun. Pe deveze santez Mac’harid a Gorton eur c’hras vraz-bennag digant Doue, e lavare : « Va Aotrou, penaos ho peuz-hu ankounac’heat petra oun-me bet ; hag evel-hen eo ec’h anavezit kemend-all a bèc’hejou am beuz great a-enep d’e-hoc’h ? » An Aotrou-Doue a lavaraz d’ezhi ec’h ankounac’ha a-grenn an holl bèc’hejou tremenet, hervez komzou ar Profet Izaï, pa deu da veza karet gant eun ene a zo gwir glac’haret. Goude-ze e tiskouezaz d’ar zantez-man an tron en devoa savet d’ezhi enn nev e-touez an arc’hèlez. Anavezomp eta peger mad eo eur galoun izel dirak Doue, gwelloc’h eo eget kaout holl binvidigesiou an douar.\n4. — « Na gredit ket e vec’h eat lark gant an hent mad ha santel, eme zantez Thereza, ma na gredit ket ez oc’h ar gwasa pèc’her hag an den falla a zo war an douar, ha ma n’ho peuz ket a c’hoant e vec’h lakeat warlerc’h an divèza anezho. » Ne voa ket a-walc’h d’ar zantez-man lavaret an dra-ze, ober a rea evel a lavare, hag an holl zent evel-d-hi. Sant Fransèz Asiz, santez Mari Madalen a Bazzi hag ar re all a grede, e gwirionez, e voant ar gwasa pèc’herien a ioa, souezet ha mantret e voant o welet ne zigore ket an douar da lounka anezho. An tad Iann Avila, goude ma voa bet santel a-vihanik, a ioa o vont da vervel. Eur beleg a ioa de ut d’he welet hag a lavare d’ezhan traou kaer, o kredi e voa eur zant hag eun den gwisiek braz. An tad Avila neuze, enn eur dreï out-han, a lavaraz : « Me ho ped, va zad, pedit Doue evit va ene, pedit evel ma ven eun torfedour braz a zo barnet d’ar maro. rak ne d-oun netra ken. » Setu petra eo ar zent hed ho buez hag ive pa varvont.\n5. — Evel a ra ar zent a dleomp ive da ober, mar fell d’e-omp derc’hel mad da c’hras Doue bete mervel, mar fell d’e-omp en em zavetei. Na lakeomp ket eta hor fisianz nemet e Doue hep-ken. Gant ourgouill enn he galoun, an den en deuz fisianz enn he nerz he-unan, ha neuze e tistag gwall lammou diout-han. An hini a-vad a zo izel he galoun, o veza n’en deuz ken fisianz nemet e Doue, ha pa deufe neuze d’ezhan ar gwasa temptasionou, a zalc’h penn out-ho ha ne gouez morse. Lavaret a ra : bez’ e c’hellann pep tra dre an Hini a ro nerz d’in. An droug-spered a ra d’e-omp fisiout pe disfisiout ac’hanomp hon-unan, pa lavar ez eo arabad d’e-omp kaout aoun da goueza. Neuze eo e tleomp krena muia, rak mar paouez eun tamm an Aotrou-Doue da rei he c’hras d’e-omp, neuze, siouaz ! omp kollet evit mad. Mar teu an droug-spered da lakaat ac’hanomp da goll fisianz, savomp hon daoulagad war-zu an nev, ha lavaromp gant eur fisianz ar vrasa : « Va Doue, enn-hoc’h erna va holl fisianz, ne vezin ket diskaret ha ne gollin ket ho kras da-viken. » Gant disfizianz ac’hanomp hon-unan, e tleomp beteg hon huanad divèza kaout fisianz e Doue hep-ken, enn eur bedi anezhan evit ma vezimp atao izel a galoun.\n6. — Ne d-eo ket a-walc’h e ve izel hor c’haloun hag e kredfemp ne d-omp netra nemet distervez : « An hini a zo e gwirionez izel he galoun, eme Thomaz-a-Kempiz, a ra fae anezhan he-unan, hag en deuz c’hoant e ve ive disprizet gant ar re all. » Setu penaos e fell da Jezus e vemp, hervez ma ’z eo bet he-unan. « Deskit gan-en, eme-z-han, ez oun hegarad hag izel a galoun. » Ah hini a lavar ez eo ar brasa pec’her a zo er bed, hag a ia droug enn-han pa vez disprizet, hen-nez a ziskouez ez eo izel war he lavar hep-ken hag ez eo huel he galoun. Sant Thomaz-Akin a lavar : « An hini ne gar ket beza disprizet, ha pa rafe burzudou ar re vrasa, a zo c’hoaz eur pennad mad a vale dioc’h hent ar zantèlez. » Ar Werc’hez Vari e devoa kaset sant Ignaz da gelenn santez Mari Madalen a Bazzi, diwar-benn ar galoun izel, ha setu petra a lavaraz ar zant d’ezhi : « Ar galoun izel a vez laouen gant kement tra a c’hell lakaat anezhi da veza disprizet. » Taolit evez oc’h ar ger-ze laouen, rak mar d-eo eur boan d’ar c’hik beza disprizet, an dispris-se a dle lakaat hon ene hag hor spered laouen hag euruz.\n7. — Ha penaos e c’hell eun den hag a gar Jezus-Krist gwelet ar poaniou hag an dismeganz en deuz bet, ha choum evelato hep karet ar poaniou hag an dismeganz ? Evit deski d’e-omp beza izel a galoun eo ez eo bet falvezet gant Jezus e vije lakeat war an aoteriou stag oc’h he groaz, evit ma welche eno hon daoulagad e pe stad poaniuz ha mezuz e c’houzanvaz evid-omp. Pa zonje ar zent er stad-ze euz a Jezus e trident gant dudi, o veza disprizet dre garantez out-han. Jezuz-Krist en em ziskouezaz eun deiz, war he groaz, da zant Iann ar Groaz, ha Iann ar Groaz a lavaraz d’ezhan : « Aotrou, va Zalver, pa ’z oc’h bet ken disprizet dre garantez ouz-in, ne c’houlennan netra digan-e-hoc’h nemet ma reoc’h d’in beza disprizet ha gouzanv pep seurt poan dre garantez ouz-oc’h. »\n8. — Sant Fransèz a Zal a lavare : « Gouzanv ar poaniou hep klemm a zo eur merk anat euz eur galoun izel hag euz ar zantèlez. » Mar teu unan-bennag a zo enn eur vreuriez d’en em rei d’ar beden a galoun, da goumunia aliez, da iun ha d’en em gastiza, hep gellout gouzanv an distera tra, nag eur ger trenk hep-ken, petra vezo an den-ze, me her goulen ? Hevel oc’h eur pod goullo, he galoun ne d-euz vertuz na santelez e-bed enn-hi. Ha petra c’hoar da ober eun ene kristen a gar Jezus-Krist, eun ene ne d-eo evit gouzanv beza disprizet dre garantez oc’h Jezus-Krist, oc’h Jezus en deuz gouzanvet kemend-all a boaniou evit-han ? Ar pez a ra ne d-eo netra, ha mar d-eo evelse hoc’h ene, ez eo anat n’oc’h ket c’hoaz mare d’ar bed, ne d-eo ket izel ho kaloun ha ne heuillit ket skouer Jezus-Krist, ho Salver. Ma ne gavomp tro e-bed da veza gloazet ha poaniet evit Jezus, gouzanvomp da vihana eur gomz dister-bennag ha kement tra a raio poan d’e-omp.\n9. — Falla skouer d’ar gristenien, an den a ia aliez da gommunia, hag a ia ive droug enn-han evit an distera ger a glev lavaret diwar he benn. Eur skouer mad ha kaer eo a-vad ar c’hristen ne vez divarc’het tamm evit klevet komzou trenk, evit beza drouk-prezeget ha tamallet e-gaou. An den-ze a zo sioul ha laouen atao. Sant Iann Krizostom a lavar : « An den karantek hag izel he galoun a zo mad enn he gever he-unan hag e-kever ar re all ive dre ar skouer mad a ro, o choum heb lavaret ger, evit-han da veza disprizet gant an dud. » Levr Jezus-Krist, skouer ar gristenien, a ro meur a skouer evit deski an doare da veza izel a galoun. Lavaret a ra : « Ar pez a c’houlenno ar re all a vezo roet d’ezho, c’houi a-vad n’ho pezo ket ar pez a c’houlennoc’h ; ar re all a vezo great stad anezho gant an holl, ac’hanoc’h-hu a-vad ne vezo great stad e-bed ; ar re all a vezo roet kargou d’ezho, ha c’houi ne viot kavet mad da netra. » Setu ar pez a zigas an Aotrou-Doue da eur servicher mad, evit gouzout hag hen a vezo evit en em drèc’hi he-unan hag evit choum e peoc’h. Kement-se, evit gwir, a vezo poaniuz d’an den, evelato kalz a vad a dalvezo d’ezhan, mar gouzanv an traou-ze holl hep klemm.\n10. — « An hini a zo e gwirionez izel he galoun, eme zantez Jannet a Gantal, en em izella seul ma vez disprizet hag izeleat, dre ma kaf d’ezhan ne vez ket disprizet kement ha ma ve dleet e ve. » Ar re a ra evel-se a zo galvet tud euruz gant Jezus-Krist he-unan ; ne lavar ket a-vad e ve euruz ar re a rear stad anezho, ar re a zo enoret ha meulet dre ma ’z int a c’hwenn vad, o veza ma ’z int tud gwisiek ha galloudek. Euruz eo hep-ken, emezhan, ar re a zo kaseat, gwall-gaset, droug-prezeget gant an dud, o veza ma vezo braz an digoll a roio Doue d’ezho, mar gouzanvont an holl boaniou-ze heb en em glemm.\n11. — Red eo dreist holl beza izel a galoun pa gav ar re ho-deuz da welet war-n-omp, pe re all, abek d’hon tamall diwar-benn eun dra fall-bennag hor beuz great. Tud zo hag a zo hevel oc’h avalaouerien ; epad na stok netra e-hed out-ho ez int sioul, ha mad da welet ; rak-tal avad ma teu eur mignoun pe eur mestr-bennag da lavaret netra diwar-benn an dra-man pe an dra-hont, dioc’h-tu e weler anezho oc’h en em zastum hag oc’h en em c’houeza, goloet a zrein ; nac’h a reont ar pez ho deuz great, pe ma ne nac’hont ket e lavaront ho doa abek da ober ar pez he deuz great. Neuze, piou-bennag a gelenn anezho, ne d-eo ket mignoun d’ezho, hag hevel int oc’h eun den klanv en deuz droug oc’h an hini a laka eul louzou war he c’houli. « An hini a zo santel hag izel he galoun, eme zant Krizostom, en em zispriz seul-vui ma vez kastizet ; hirvoudi a ra o c’houzout ez eo faziet. » An den a zo ourgouill enn he galoun a hirvoud ive, o veza ma ’z eo bet anavezet he bec’hed ; evit-se eo en deuz enkrez hag en deuz droug out-han he-unan hag oc’h an hini a gelen anezhan. « An hini a fell d’ezhan beza santel e gwirionez, eme zant Filip a Neri, ne dle morse klask digarez ha pa ve gaou ar pez a damaller d’ezhan, nemet da skouer fall e ve ar pez a lavarer. » Ha pegement e teu da dalvezout dirak Doue an den a zo tamallet e gaou, pa c’hoar tevel ha choum hep klemm ! Santez Thereza a lavare ez ear buanoc’h war hent ar mad, o choum hep klask digarez, eget na d-ear o klèvet dek prezegen ; rak o choum hep kaout he zigarez, an den a deu da veza frank a spered ha n’ema mui e poan gant ar pez a lavarer anezhan, pe ez eo gwir, pe ez eo gaou.\nVerb Doue en em c’hreat den, dre ar madelesiou e deuz tennet war-n-omp ho Kaloun Zakr, oc’h en em izelaat evid-omp, o kemeret kemend-all a vez, kemend-all a zismeganz hag a boaniou dre garantez ouz-omp, grit, me ho ped, ma ’z ai an ourgouill er meaz euz va c’haloun, ha ma vezo-hi hevel oc’h ho kaloun-c’houi, o kemeret he lod euz ho tismeganz. Penaos e c’hellfen-me klemm evit eur gomz trenk-bennag a glevan, pa ’z oun bet ken aliez a-weach war-nez-taol da vont d’an ifern, dre va fèc’hejou ? O va Jezus, dre ar madelesiou euz ho mare poaniuz, grit d’in ar c’hras da veva ha da vervel gant eur galoun an izela, evel ma ho peuz-hu bevet ha ma ’z oc’h maro war ar groaz. Dre garantez ouz-hoc’h e karfen beza disprizet ha dilezet gant an holl ; hogen, hep ho kras, Aotrou, va Doue, ne d-oun ket evit ober netra vad, Siouaz ! Ho karet a ran, o va Doue, ho karet a ran, c’houi muia-karet va ene, ha bez’ e fell d’in, dre nerz ho kroaz santel, gouzanv, dre garantez ouz-hoc’h, beza gwall-gaset, drouk-prezeget ha dilèzet, kaout poan hag anken, enn eur ger, kement-so, gant ma teuoc’h d’am harpa, karantez va ene ! Na list morse ac’hanoun da bellaat diouz-hoc’h, grit m’am bezo c’hoant atao da blijout d’e-hoc’h, digorit va c’haloun, ha lakiit ma strinko anezhi eun eienen a garantez, eur garantez ker kre ma vezin e peoc’h e-kreiz va foaniou, ha na glemmin biken, n’euz forz petra a enebo ouz-in. O va Doue, bezit truez ouz-in, ne dalan netra, ne d-oun mad da netra, evelato enn-hoc’h ema va fisianz, pa ho peuz prenet ac’hanoun gant ho koad-zakr. Gwerc’hez Vari, va rouanez ha va mamm, mamm drugarezuz an holl bec’herien, enn-hoc’h ive ema va fisianz !\nAdtapet diwar « https://br.wikisource.org/w/index.php?title=Naved_kentel&oldid=74832 »\nKemmoù diwezhañ degaset d'ar bajenn-mañ d'an 27 Gwe 2015, da 23:04.


Golo orin ar c'hentañ levrenn eus an heuliad\nThe Wheel of Time (Rod an amzer, e brezhoneg) zo un heuliad romantoù faltazi hanezel skrivet gant ar skrivagner stadunanat James Oliver Rigney Jr., dindan al lesanv Robert Jordan. Da gentañ e tlee bezañ un heuliad 6 levrenn. Deuet da vezañ un heuliad 11 romant embannet, gant ul lodenn ouzhpenn da vezañ embannet hepdale, a vo moullet e teir levrenn. Rigney a grogas da skrivañ ar c'hentañ levrenn, The Eye of the World (Lagad ar bed), e 1984 hag e oa bet embannet e miz C'hwevrer 1990.\nMont a reas R. Jordan da anaon pa oa oc'h aozañ al lodenn ziwezhañ eus Rod an amzer. Klokaet e vo gant ar skrivagner romantoù faltazi Brandon Sanderson. Mont a ray teir levrenn d'ober al lodenn-se hag e tlefent bezañ embannet a-benn miz Du 2009, miz Kerzu 2010 ha miz Du 2011.\nAwenet eo an oberenn gant mitologiezh Europa hag Azia, dreist-holl gant an naoutur e tro an amzer a gelc'hiadoù a gaver en Hindouegezh hag er Voudaegezh ha gant meiziadoù ar c'hempouezh, an daouegezh hag an doujañs evit an natur a gaver en Daoegezh. Awenet eo ivez un tamm gant oberenn Leo Tolstoy Brezel ha peoc'h.\nHir-kenañ ez eo Rod an amzer. Ar bed faltazi a gaver ennañ zo deskrivet dre ar munud hag un niver bras a dudennoù zo ennañ. Ur reizhiad hudouriezh dibar en deus savet ivez A-benn an 12 a viz Eost 2008 e oa bet gwerzhet en tu all da 44 milion a skouerennoù eus al levr er bed a-bezh ha savet e oa bet ur c'hoari war urzhiataer, ur c'hoari roll hag un albom sonerezh.\nBed Rod an amzerAozañ\nE deroù an amzer, un doue anvet ar C'hrouer en deus savet an Hollved ha Rod an amzer, a nez buhez ar wazed hag ar maouezed dre ma tro. Ar rod he deus seizh skin, pep hini anezhe o taolenniñ un oadvezh, ha lakaet e vez da dreiñ gant ar Galloud nemetañ, a red diouzh ar Vammenn wirion. Ar Galloud nemetañ zo rannet en hanterennoù mal ha gwregel, ar saidin hag ar saidar, a labour an eil a-enep egile hag an eil a-du gant egile da ren ar Rod. An dud zo barrek d'ober gant ar galloud-se zo anvet kanouc'hellerien. An aozadur pennañ a vod hevelep kanouc'hellerien el levrioù a zo anvet an Tour gwenn hag a vod maouezed anvet Aes Sedai pe 'Servijerien an holl' er yezh kozh. Gwezhall e oa ivez gwazed Aes sedai.\nAr C'hrouer a vac'has e eneb, Shai'tan, aotrou an deñvalijenn, da vare krouidigezh ar bed, troc'het diouzh ar Rod. Koulskoude, en ur grez anvet Oadvezh ar mojennoù, un taol-arnod renet gant an Aes Sedai a doullas prizon Shai'tan, ar pezh a roas an tu d'e levezon da c'hoari war ar bed. Dastum a reas heulierien galloudus, breinet pe c'hoantek da gaout muioc'h a enorioù ha strivañ a reas ar re-se da zieubiñ aotrou an deñvalijenn penn-da-benn diouzh e brizon, dezhañ da c'hallout adstummañ an amzer hag ar gwirvoud diouzh e c'hoant. A-enep d'ar gourdrouz-se, ar Rod a nez un aerouant, ur gwaz kanouc'heller, bras-kenañ e c'halloud, pa vez ezhomm da vezañ kampion ar sklêrijenn. En oadvezh ar mojennoù, an aerouant a oa un den anvet Lews Therin Telamon, a gemeras penn an Aes Sedai hag o c'hevredidi ar stourm a-enep heulierien aotrou an deñvalijenn.\nGoude ur brezel dek vloaz start-kenañ, a grogas ur c'hantved goude torridigezh prizon Aotrou an deñvalijenn, Telamon a roas an trec'h d'e gostezenn a-drugarez d'un argadenn her graet tre el lec'h ma tigore ar prizon-mañ er bed, en degouezh-se e teuas a-benn da brennañ anezhi. Koulskoude, da vare ar viktor-se, Aotrou an deñvalijenn a saotras ar saidin, ar pezh a lakaas kanouc'hellerien val ar Galloud nemetañ da vont foll. Ar ganouc'hellerien val a zistrujas ar bed gant ar Galloud nemetañ, a lakas krenoù-douar ha dourioù-beuz da zirollañ ken e oa adstummet ar blanedenn penn-da-benn. Lews Therin, o rener, a lazhas holl e vignoned, e diegezh, hag eñ e-unan en diwezh en e follentez. A-bennar fin e oa lazhet pe troc'het diouzh ar Galloud nemetañ ar c'hanouc'heller mal diwezhañ. Diouennet e oa bet an dud ha distrujet e oa o sevenadur. Ne chome ken ar maouezed a gement a oa gouest da ober gant ar Galloud nemetañ dizañjer. An Aes Sedai a adsavas hag a heñchas an denelezh er-maez ar prantad teñval-se. Un diougan hag a zisklêrie e teufe a-benn Aotrou an deñvalijenn d'en em zieubiñ diouzh e brizon hag e vefe ganet en-dro an aerouant da dalañ outañ adarre, Hennezh a zistrujfe adarre ar bed en ur saveteiñ anezhañ diouzh Aotrou an deñvalijenn.\nE-doug an tri mil ha pemp kant bloavezh da-heul e tistroas Mab-den d'ul live teknologiezh heñvel ouzh hini ar Grennamzer (Daoust ma seblant tostoc'h ensavadurioù sevenadurel ha hengounioù zo da re an XIXvet kantved), gant ur c'hemm : gwirioù ar merc'hed zo par da re ar baotred er pep brasañ eus ar c'hevredigezhioù, ha trec'h int dezhe e lod anezhe zoken (e Far madding da skouer). Dont a ra ar c'hemm-se eus galloud ha levezon an Aes Sedai, merc'hed anezhe hepken abaoe distruj ar bed, zo tremenet er vuhez pemdez.\nUn nebeud brezelioù bras o deus graet o reuz er c'hevandir pennañ abaoe ma oa trec'het aotrou an deñvalijenn, evel Brezelioù an Drolloked, pa glaskas an heulierien eus aotrou an deñvalijenn a chome distrujañ ar sevenadurezh ur wezh ouzhpenn ha pa voent faezhet gant ur c'hevredad broadoù renet gant an Aes Sedai ; hag ar Brezel kant vloaz, ur brezel diabarzh spontus a ziwanas goude diskar un impalaeriezh renet gant ar roue-uhel, Artur Hawkwing. Mirout a reas ar brezelioù-se ouzh Mab-den a c'hounit en-dro ar galloud hag an deknologiezh uhel en doa en Oadvezh ar mojennoù, hag e lezas an dud rannet e meur a gostezenn. Lufr an Aes Sedai zoken a oa izelaet, pa zigreske o niver tamm-ha-tamm ha pa ziwane aozadur Bugale ar gouloù, un urzh soudarded a zalc'he e oa heulierien eus an Deñvalijenn eus an holl a rae gant ar Galloud nemetañ. Dont a reas ar broadoù a-benn da unaniñ e-pad ur pennad a-enep brezelourien ar c'hlanioù Aiel, pa dreuzjont rouantelezhioù ar c'hornôg da seveniñ o veñjañs goude gouzañv ur gunujenn spontus, met re a enebiezh zo kenetrezo da labourat a-zevri asambles e tachennoù all.\nLevrioù an heuliadAozañ\n0. New Spring 332 26 121,815 miz Genver 2004\n1. The Eye of the World (Lagad ar bed) 832 53 305,902 15 a viz Genver 1990\n2. The Great Hunt (an hemolc'h bras) 736 50 267,078 15 a viz Du 1990\n3. The Dragon Reborn (an aerouant distroet) 704 56 251,392 15 a viz Here 1991\n4. The Shadow Rising (an deñvalijenn o kreskiñ) 1008 58 393,823 15 a viz Gwengolo 1992 No Prologue\n5. The Fires of Heaven (tanioù an neñv) 992 56 354,109 15 a viz Here 1993\n6. Lord of Chaos (Aotrou ar c'haos) 1024 55 389,264 15 a viz Here 1994 First with an Epilogue\n7. A Crown of Swords (ur gurunenn klezeoù) 896 41 295,028 15 a viz Mae 1996\n8. The Path of Daggers 704 31 226,687 20 a viz Here 1998\n9. Winter's Heart (kalon ar goañv) 800 35 238,789 7 November 2000\n10. Crossroads of Twilight 864 30 271,632 7 a viz Genver 2003 Also has an Epilogue\n11. Knife of Dreams (kountell hunvreoù) 793 37 315,163 11 a viz Here 2005 Also has an Epilogue\n12. The Gathering Storm (war-dro 300,000+ ger) 3 a viz Du 2009 Da vezañ peurechuet gant Brandon Sanderson\n13. Shifting Winds (titl labour) (war-dro 300,000+ ger) da vezañ embannet e 2010 Da vezañ peurechuet gant Brandon Sanderson\n14. Tarmon Gai'don (titl labour) (war-dro 250,000+ ger) da vezañ embannet e 2011 Da vezañ peurechuet gant Brandon Sanderson\nhollad : 9685 528 3,430,682\n↑ Rolling Up The Wheel of Time Panel (Worldcon 2008)\n↑ Splitting AMOL, gant Brandon Sanderson, 2009-03\n↑ Atersadenn eus Robert Jordan - SFX Magazine Nnn 16, miz Gwengolo 1996\n↑ "Universal Spinning The Wheel of Time", Variety, 12/08/2008\n↑ 5,0 5,1 ha5,2 Splitting AMOL. www.BrandonSanderson.com. Kavet : 2009-03-30.\nAdtapet diwar « https://br.wikipedia.org/w/index.php?title=The_Wheel_of_Time&oldid=1848794 »


Kaozeal:Radio Kreiz Breizh - Wikipedia\nKaozeal:Radio Kreiz Breizh\nAr skritell[kemmañ ar vammenn]\nDa geñver ar skritell em eus un evezhiadenn. Evit un abadenn e saozneg e oa ar skritell-se, hag al lodenn vrasañ eus an dud a gomz galleg er vro. Ne wellan ket petra degas ar frazenn dindan (Skritell teiryezhek. Dister lec'h ar brezhoneg e-skoaz an div yezh all, etre Kreizh Breiz ha Kreiz Breizh) e lec'h ma vez kaoz eus ar brezhoneg dister, ne gavan ket-se gwall vat evit un holloueziadur. --Y-M D 17 Eos 2009 da 16:01 (UTC)\nMat e kavan sachañ evezh war pegen dister e vez lakaet ar brezhoneg gant ur skingomz paeet gant arc'hant ar Vretoned hag ar vrezhonegerien. Met evel-just e c'haller kaozeal da c'houzout petra eo ar gwellañ doare d'ober anv eus kement-se. Bianchi-Bihan 17 Eos 2009 da 17:14 (UTC)\nMe 'zo a-du ganit war ar mennozh-se da geñver implij ar brezhoneg, met ne gav ket din ez eo wikipedia ul lec'h evit seurt evezhiadennoù. Kavout a ran e ra kentoc'h evel propaganda eget evel gouiziegezhioù a vefe estaolet. Marteze e vefe posubl cheñch an doare lavaret evit ma vefe a-stumm gant un holloueziadur. Setu --Y-M D 18 Eos 2009 da 08:02 (UTC)\nSkritell teiryezhek : ne vije ket benel ar ger "skritell" ? A galon.--Prieladkozh (kaozeal) 20 C'hwe 2015 da 13:21 (UTC)\nAdtapet diwar « https://br.wikipedia.org/w/index.php?title=Kaozeal:Radio_Kreiz_Breizh&oldid=1622150 »\nKemmoù diwezhañ degaset d'ar bajenn-mañ d'an 20 C'hwe 2015, da 13:22.


Burevioù Politiken, e kreiz kêr Kopenhagen.\nPolitiken (distaget [poliˈtiɡən]) zo ur gazetenn bemdeziek danat diazezet e Kopenhagen.\nUnan eus kazetennoù brasañ Danmark eo, E-pad pell eo bet tost d'ar gostezenn Radikale Venstre met bremañ eo distag diouti. Embannet e vez gant ar stroll JP/Politikens Hus, hag a embann kazetennoù all ivez evel Ekstra Bladet ha Jyllands-Posten.\nSavet e voe ar gazetenn Dagbladet Politiken d'ar 1añ a viz Here 1884 e Kopenhagen gant kazetennerien a laboure diagent evit Morgenbladet hag a oa bet skarzhet diouti abalamour d'un diemglev politikel.\nMoullet e vez war-dro 110 000 skouerenn bemdez, ha muioc'h a lennerien a vez d'ar Sul eget war ar sizhun. Ur stumm etrebroadel a vez embannet ivez, bep sizhun : Politiken Weekly.\nAdtapet diwar « https://br.wikipedia.org/w/index.php?title=Politiken&oldid=1827396 »\nKemmoù diwezhañ degaset d'ar bajenn-mañ d'an 30 Gen 2019, da 12:00.


Den - Wikipedia\n(Adkaset eus Denelezh)\nAn Den, (liester : Tud ha Denennoù) a c'hell bezañ termenet diwar savboentoù bevoniel, sokial ha speredel.\n3 Spered an den\n4 Kredennoù a denn d'an Den\nAr ger den a c'hall talvezout gwaz, pried, evel en dro-lavar ma den.\nRenket eo an Den er spesad Homo sapiens (e latin "Den a oar traou") hag ur primat hag un draoudroadeg eo. Renket eo ivez er c'herentiad Hominidae gant un nebeud marmouzed all : ar chimpanzeed, ar gorilhed, hag an orangoutaned. En uskerentiad e vez kavet ivez marmouzed hucherien ha gibboned.\nAn hominidae a zo ur c'herzhed sonn ganto hag e lez dieub an izili uhelañ evit doarnata an traezoù. Graet e vez an daoudroadegezh deus an doare kerzhout-se. Un empenn diorroet-tre o deus ivez hag a ro dezho ar varregezh evit ar preder difetis, ar c'homz, al lavar hag an imbroud-spered. Meur a ouizieg a gred eo deuet seurt emdroadur eus an Den diwar an ezhomm redek war dennadoù hir. Ha n'eus nemet un nebeud loened hag a zo gouest d'ober evel-se.\nSpered an den[kemmañ | kemmañ ar vammenn]\nPerzhioù disheñvel an eil diouzh egile a zo da spered pep Den. Reiñ a ra dezhañ ur c'hundu kemplez hag ennañ al lavar. Kuriusted hag arsellerezh a vez lakaet alies evel abeg an emskiant hag hini al liammoù etre ar spered hag ar c'horf.\nEvit studiañ mont-en-dro ar spered bet savet kelennoù ar bredoniezh, ar bredvezegiezh hag ar bredelfennerezh.\nE kredennoù a gaver er relijionoù e vez pouezet war meizad an ene evel perzh dibar ar vevenn denel ha war ezhomm azeuliñ un doue pe meur a zoue pe teuzioù|deuzioù.\nAr brederouriezh a glask kompren pep a veizad o tennañ d'ar spered denel e pep keñver.\nLeun eo an arzoù, ar sonerezh hag al lennegezh eus oberennoù o fal dezho eztaoliñ ar meizadoù-se hag ar santimantoù.\nE-keñver ar gevredigezh hag ar sevenadur :\nAn dud a zo bevien sokial dre hêrezh. Krouiñ a reont frammoù sokial kemplez, enno un toullad bras a strolloù o kenlabourat koulz hag o kevezañ an eil gant ar re all.\nGwelout a reer ar c'hunduioù etre broadoù, riezoù, strollerezhioù ha familhoù hag ivez e live ar c'humuniezhoù hag an hiniennoù.\nDiouzh-se e teu diorroadur an deknologiezh hag ar skiant evel kenderc'hadoù ar gevredigezh ha re an ober hiniennel.\nDiouzh an etreoberioù-se e teu ivez ar sevenadur pa en em sil er gevredigezh talvoudegezhioù, kredennoù, gwengeloù, lidoù, hengounioù, boazioù, reoladoù kevredigezhel.\nKredennoù a denn d'an Den[kemmañ | kemmañ ar vammenn]\nMeur a savboent zo diwar-benn natur ha sustañs an Den.\nHervez menozioù ar relijionoù abrahamek, fizikel ha speredel eo natur an Den a zo bet krouet evel skeudenn Doue. Hervezo e c'hello chañch e stad en dazont goude ma ne vo ket ar bed-mañ.\nHollzoueegezh : pa'z eo an dud elfennoù eus ar bed krouet gant Doue ha diouzh-se elfennoù Doue int asambles, rak Doue eo ar bed hag ar c'hontrol.\nNes d'an hollzoueegezh eo an hollenzoueegezh a laka ar bed da vezañ Doue, met brasoc'h eo Doue eget ar bed. An unegezh, al loenegezh, relijion ar Veda ha meur a stumm prederouriezh eus ar Reter a zispak menozioù heñvel.\nAdtapet diwar « https://br.wikipedia.org/w/index.php?title=Den&oldid=1875286 »


voyage foot 05 br\nc'hoarierien mell-droad Llangrannog\n26 - 30 a viz Mae 2005\nDaoust bezañ un nebeud tud o c’halonekaat anezho ne oa ket aet ar maout gant tud Llangrannog. 2-0 e oa kont ar poeñchoù evit Plogoneg. A-drugarez d’ar c’hont-se e oa aet ar maout gant tud barrek kenañ war ar fobal ( ;-) ) evit konkour “pronostikoù”. Un nebeud banneoù bier war-lerc’h e oa bet kinniget ur pred digor d’an holl gant ar c’huzul gevellañ, er sal sosial-ha-kulturel.\nAet e oant kuit d’ar gêr d’al Lun goude merenn goude un nozvezh re verr, unan ouzhpenn, hag un nebeud prennadennoù. Laouen e oant, met erruet skuizh marv…\nAn holl a zo plijet gant an dibenn-sizhun war a-seblant. Met c’hoarierien mell-droad Plogoneg ne oant ket bet gwellet kalz estreget war an dachenn-fobal, siwazh ! Ar C’hembreiz a c’hortoz anezho e Llangrannog e 2006 laouen memes tra\nD’ar Sul : Florian Coustan evit Plogonec ha Chris Pulman (pe Gari Pwyll hervez an dud ;-) ) evit Llangrannog.\nKomzoù an eil hag egile :\nPlijus kenañ eo bet ar veaj evit an holl daoust deomp chom hep bezañ gounezet match ebet. Dleet o dije ar Gembreiz bezañ lakaet aliesoc’h ar vell ‘barzh ar buk, met skuizh-marv e oant !\nAn degemer a oa fiskal. An akiperezh evit ar sportoù a zo mat kenañ ‘ba Plogoneg ! Plijout a rafe deomp degemer strollad mell-droad Plogoneg er bloaz a zeu. Ar wech-se e vo hor c’hoarierien gwellañ ganeomp. N’int ket deuet a-benn da zont da Blogoneg er bloaz-mañ. :-)\nLaouen kenañ omp. Plijadur e-leizh hon eus bet met skuizh-marv omp bremañ ! Marteze ez eus bet re a vanneoù bier…;-). An akiperezh evit ar sportoù a zo kalz gwelloc’h ‘ba Plogoneg ! Disheñvel eo c’hoari amañ, n’omp ket boazet da vezañ gant un treedeg ken strikt. Met mat e oa pep tra. Prest omp da zont en-dro. N’eo ket bet kalz a eskemmoù etre an daou skipailh, siwazh ! An degemer a oa fiskal, koulz hag ar boued, ar bier hag ar gwin !\nDeuet omp amañ e vakañsoù, etre mignoned.


Kaozeal:Kevadegezh ha treadegezh - Wikipedia\nKaozeal:Kevadegezh ha treadegezh\nLenn a ran: diwar ar ger "kead" deveret eus ar rakger ken- hag eus ar ger "oad". Neuze ne gomprenan ket : perak n'eo ket savet ar ger diwar kenoad, a zo er geriadurioù? Perak distresañ ar gerioù brezhonek? da virout a gompren ur ger a vije re aes a-hend-all? Bianchi-Bihan 2 Gwe 2009 da 05:57 (UTC)[respont]\nOpala: troet keadegezh da gevadegezh. Re vuan e ya emdroadur ar brezhoneg. Bianchi-Bihan 13 Gwe 2009 da 17:14 (UTC)[respont]\nUn den dianv en deus graet un adkas en abardevezh-mañ eus ar bajenn gozh betek an hini-mañ, displegañ ra ar cheñchamant anv marteze (n'am eus ket lennet ar penndad ha n'anavezan netra war an danvez, neuze n'on ket gouest da sikour muioc'h), digarez. A galon --Y-M D 13 Gwe 2009 da 17:21 (UTC)[respont]\nTrelaterezh[kemmañ ar vammenn]\nLenn a reer : Savet eo ar ger kevadegezh diwar ar ger kevad deveret eus ar rakger kev- hag eus ar ger oad, o talvezout er yezh pemdeziek « eus an hevelep oad » evit daou zen (alese kempred, eus an hevelep mare). Faltazi rik. Savet eo diwar ar ger kembraek cyfadeg ([]), hag a dalv eus ar memes mare, rak adeg a zo mare e kembraeg. Ha oad zo oed e kembraeg. Bianchi-Bihan (kaozeal) 10 Ebr 2017 da 05:07 (UTC)[respont]\nE pe c'heriadur e kaver ar ger kevad ? Bianchi-Bihan (kaozeal) 10 Ebr 2017 da 16:48 (UTC)[respont]\nFaziet out, n'eo ket kevad a ranker klask — ur ster nann yezhoniel zo d'ar ger-se, a gaver e Devri ; kevadegezh end-eeun zo e geriadur Ménard evit fr. synchronie, e-kichen kevadegelezh ; da fr. diachronie e kaver treadegezh evel-just. Ha diwar labourioù SADED e teuje an daou dermen ? — 90.32.240.64 10 Ebr 2017 da 17:05\nKevadegezh zo re verr : kevadelegezhelegezh a vefe reishoc'h. Bianchi-Bihan (kaozeal) 10 Ebr 2017 da 18:25 (UTC)[respont]\nAdtapet diwar « https://br.wikipedia.org/w/index.php?title=Kaozeal:Kevadegezh_ha_treadegezh&oldid=1745634 »\nKemmoù diwezhañ degaset d'ar bajenn-mañ d'an 10 Ebr 2017, da 18:27.


daoust ma - Wikeriadur\n1.2 Stagell isurzhiañ\n1.2.1 Stagelloù isurzhiañ heñvelster\nSavet diwar an adverb daoust hag ar stagell ma .\ndaoust ma /ˈdɔwst‿ma/\nE penn-kentañ un islavarenn enebiñ.\nAnavezet mat he devoa an den kozh, daoust ma oa dislivet un tamm. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 58.)\nNe oan ket gouest da grediñ e oant marv holl, daoust ma n'em boa gwelet liv eus nikun anezho, ... — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 21.)\nGraet e veze an anv-se ivez ouzh gwazed Pleiben ha Brasparz, gwisket gwechall evelto, daoust m'o devoa dilezet a-benn neuze, moarvat, o chupennoù rous evit kemerout re zu. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 16.)\nDaoust ma oa skuiz-maro, brevet ma oa e gorf, Herri n'an nevoa ken c'hoant da vonet en e wele da gousket. — (Erwan ar Moal, Pipi Gonto, Kemper, 1925, p. 14.)\nDaoust m'en deus Ludo kontet din lod eus e walleurioù e welan a-walc'h e chom war evezh. — (Mich Beyer, Seizh Devezh Warn-ugent, An Alarc'h Embannadurioù, 2006, p. 26.)\nDaoust ma 'z eus da ziwall er gouent zoken, rak an Diaoul a zo soutil, lies-stumm, diniver e widreoù !... — (Youenn Drezen, Sizhun ar Breur Arturo, Al Liamm, 1971, p. 18.)\nDen ebet ne zeuje d'he gwelout, daoust m'he doa pedet kenitervezed dezhi da goaniañ. — (Roparz Hemon, Ho kervel a rin en noz ha marvailhoù all, Al Liamm, 1970, p. 25.)\nDaoust m'en doa Sezni Gwegen mall mont kuit diwar-dro an den otus-se e c'houlennas gantañ doareoù al lezennoù a oa o wareziñ ar savadurioù istorel. — (Goulc'han Kervella, Brezel ar Rigadell, Al Liamm, 1994, p. 186.)\nNe lavarin ket deoc'h pe neuz a zo gant ar skolaj-se, daoust ma'z on bet eno ivez war va studi pa oan yaouank. — (Jakez Konan, Lannevern e kañv ha danevelloù all, Al Liamm, 1980, p. 35.)\nKemerit martoloded a vezo krenv, daoust ma vent war an oad : ar re wella int peurvuia. — (G. MILIN, Gwechall-goz e oa..., Kemper, 1924, p. 45.)\nAbalamour da se ha daoust ma kave izel an douar e veze ret dezhañ labourat un tamm el liorzh evit kaout legumaj. — (Fañch Peru, Kañfarded Milin ar Wern, Skol Vreizh, 2008, p. 10.)\nStagelloù isurzhiañ heñvelster\nevit ma, goude ma, petra bennak, war-lerc'h ma\ngalleg : bien que (fr) , malgré que (fr) , quoique (fr)\nitalianeg : benché (it) , nonostante (it) , per quanto (it) , sebbene (it)\nportugaleg : embora (pt)\nsaozneg : although (en) , though (en)\nAdtapet diwar « https://br.wiktionary.org/w/index.php?title=daoust_ma&oldid=310476 »\nKemmoù diwezhañ degaset d'ar bajenn-mañ d'an 1 C'hwe 2021, da 18:20.


Uzin lambig Warenghem, lec’hiet e Lannuon, war arvor hanter-noz Breizh, zo renet digabestr gant ur familh abaoe ouzhpenn 100 vloaz. E-touez ar re gentañ da fardañ wiski er Frañs, ni a grou gant entan hag gant gonid ur malt a ouenn dispar, Armorik.\nSpered Armorik a en em ziskouez en hon ampartiz. Armorik a vez breset, goet, koshaet ha lakaet e boutailhoù en uzin. Gant ul liv naturel, heb bezañ filtred dindan ar yenijenn, Armorik a zo ur malt a ouenn breton, gwirion ha fier.\nUr wiski breton ha gall ivez, Armorik a zo da zigentañ disked ur vro ha dizoc’h ur labour skipailh. Merked gant ur strilh frouezhuz, hon heuliadou Armorik a ginnig un dibab a bed an nen da zont da glask muioc’h.\nHon maltoù a ouenn Hon heuliadoù termenet\nDeuit da welet tout hon ampartiz en ur ober ur weladenn a-dreñv mogerioù an uzin lambig, eus ar strilherezhoù beteg ar magazennoù koshaat.\nKeloù a-vremañ diwar hon penn\nDeuit da gavout hon keloù ha nevezentioù diwezañ Armorik.


Pajenn:Riou - Troiou-kamm Alanig al louarn I.djvu/72 - Wikimammenn\nPajenn:Riou - Troiou-kamm Alanig al louarn I.djvu/72\n« Rouanez », eme ar roue, « na gredit ket anezañ. Met ma komz d’eoc’h diwar-benn laeroñsi, muntrerez ha torfedou all, kredit anezañ hardi. E gwirionez, n’eus ket bet ha ne vo morse war an douar eur gaouier ken bras hag heñ ».\nAr rouanez a lavaras :\n« Gwir eo, va aotrou, doare-beva Alanig n’eo ket bet eus ar re gaera. Graet en deus muioc’h a zroug eget a vad. Soñjit evelato en deus diskuliet Flaer, e eontr, hag e dad zoken. Ma ne vije ket bet gwir ar pez en deus lavaret, n’en dije ket tamallet anezo. Gwelloc’h en dije kavet moarvat tamall enebourien eget e gerent tosta ».\nAr roue a lavaras d’ar rouanez :\n« Rouanez, ra vezo graet hervez ho polontez, ha, mar kav d’eoc’h eo furoc’h ankounac’haat torfedou Alanig, e pardonan d’ezañ eur wech all c’hoaz. Met, lavarout a ran d’eoc’h ivez : ma teu tud da glemm adarre diwar e benn, mil keuz en devo, heñ, e wreg, e vugale, e vignoned, e gerent, en amzer bremañ hag en amzer da zont. Eur blanedenn griz hag ar wasa dismegañs, ar baourentez hag ar galeou a vezo o lod.\nAlanig a selaoue. Mousc’hoarzin a reas en e galon pa glevas komzou ar roue.\n« Roue », emezañ, » ar wirionez penn-da-benn am eus diskleriet d’eoc’h, hag a-raok nemeur ac’han e c’hellot gwelout gant ho taoulagad an teñzor kuzet ».\n« Mat », eme ar roue, « ar pardon a roan d’eoc’h ».\nAlanig a dridas gant al levenez.\n« O roue », emezañ, « o rouanez, biken ne zizoñjin ho madelez. Re vat oc’h em c’heñver. Evit ho trugarekaat e roan d’eoc’h, gant levenez, teñzor burzudus ar roue Emerig hep derc’hel eun diner zoken evidoun\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/72&oldid=143445 »


Busoù aezhenn naturel | Nos lignes de villes - Hol linennoù-kêr\nBusoù aezhenn naturel (BAN)\nKiriek eo monedone ar c’hirri-tan eus saotradur an aergelc’h hag eus an trouz war an douar. Chalet bras gant perzhded an endro, he deus divizet Kemper Kumuniezh, prenañ “busoù glas“ abaoe 2001. Hiziv an deiz, ouzhpenn an hanter eus ar busoù a ruilh gant an aezhenn-mañ. Ekologek, sur ha kevezus, ar BAN a zo emsavus-tre. Ar rouedad QUB a zo e-touezh ar re gentañ oc’h implijout ar seurt busoù\nPerak implijout ar BAN ?\nUn energiezh erlec’hiañ eo ar BAN evit ar c’hirri-kêr. Aozet eo gant metan ha naet tre eo ar BAN abalamour ma ne vez kavet enni nemet un atomenn karbon, pa vez teir er GPL ha dek en diesel hag en eoul-maen. Ar karbon eo an elfenn an hini a louz ar muiañ an aer. Ekologiezh-kêr a vez lavaret eus ar busoù-mañ.\nAr BAN ne zistaol na c’hwezh, na moged a c’hellfe foeltrañ hor glad pe hor yec’hed. War goulenn ar c’heodediz, ar galloud politikel hag an dilennidi eo ez eus bet graet gant an aezhenn-mañ evit ma vo gwellaet perzhded ar vuhez er c’herioù.\nAr BAN a zo ar gwellañ doare evit herzel ouzh saotradur an aer hag an trouz.\nGouzout a ouiec’h ?\nUr bus 50 den ennañ a zo :\n- 2 wech nebeutoc’h trouzus eget ur c’heflusker diesel\n- 175 tonenn a ec’hodad aezhenn nebeutoc’h\n- 40 pe 50 karr-tan nebeutoc’h en eurioù barr\n- 70 000 litrad dañvez-deviñ espernet bep bloaz\nUr vuhez bourrusoc’h e kêr.


Kartennouriezh - Wikipedia\nGant ar c'hlask Sevel kartennoù e tegouezher amañ.\nDeskrivadur moullet an Ecumene (1482, Johannes Schnitzer, engraver) savet en ur implij daveennoù douaroniel Ptolemaios hag an eil vannerezh kinniget gantañ ha jedet diwar an daveennoù kavet e-barzh Geografia Ptolemaios. Goude bezañ bet dilezet kantvedoù-pad e voe adc'hanet an douaroniezh goude ma voe troet e latin ar Geographia e penn-kentañ ar XVIvet kantved\nKartennouriezh a reer eus ar studi hag ar pleustr da sevel kartennoù.\nDre genstrollañ ar skiant, ar genedelezh hag an teknik e talc'h ar gartennouriezh da gas an traoù gwelus da stlennoù egor gant un aozadur grafek pe stlennel. Pan eo ar gartennouriezh hollad an hentennoù da sevel ar c’hartennoù, ar sevel kartennoù e-unan eo an disoc’h ha kartennaouiñ a c’hall bezañ kevatal d'an dro-lavar-se. Posubl eo gwelout ar gartennouriezh evel ur skiant a c’hell bezañ kelennet e pep lec’h, met er skolioù sevel kartennoù e veze pleustret warni gwechall ha bremañ e vez kelennet dre hentadoù arbennik er skolioù-meur.\nGoude m’eo bet kavet ar mammennoù, da lavaret eo skeudennoù, luc’hskeudennoù pe stlennoù (savleoù, skridoù, restroù…) e teu ar sevel kartennoù, hag a zo pal diwezhañ ar gartennouriezh.\nSevel program an traou da vezañ kartennet ha dibab an traezennoù da vezañ deouezet. An traezennoù a c’hell bezañ traou fetis evel an hentoù pe an torosennadur pe difetis (lec'hanvioù, harzoù politikel).\nMont d'un hollad douaroù digompez da zeouezad (ur seurt skeudennadur en arzoù) war ur skor stlenn plat ; setu perak e tleer ober gant bannerezhioù gartennel.\nLemel elfennoù an traezennoù deouezet kuit ha ma n'int ket a-blom gant ar pezh a zo da gartenniñ\nKrennaat perzhioù a denn d’an traezennoù da vezañ kartennet betek mont d’an hollekadur.\nAozañ kempenn an elfennoù treset ken e c’hell ar gartenn kas ur gemmenadenn efedus d’an dewelerien, ar pezh a zo pal pennañ an ermeg kartenn (dizain ar c’hartennoù).\nPan eo bet un darn eus teknikoù koshañ ar gartennouriezh re an dreserien hag ar voullerien emaint bremañ e dalc’h skiant ar stlenn douaregorel hiziv ha diwar-se e vez savet reizhiadoù stlenn douaroniel (RSD) a endalc’h ar stlennoù douaregorel evit o c’hemm er restroù prest da vezañ moullet pe vannet pe gaset enlinenn.\nMeur a skiant hag a ziskiblezh a ya da fardañ ar stlennoù douaregorel : douaroniezh, steredoniezh, mentoniezh, matematik, urzhiataerezh, aerlunerezh hag all. Ha meur ar skiant (ar re veneget dija) o deus ezhomm eus kartennoù (douarouriezh, bevoniezh, skiantoù sokial keraozouriezh, sokiologiezh…). Evit bastañ d’o ezhommoù eo ret implij elfennadur ar stlennoù.\nNevez zo eo bet ouzhpennet ar gartennouriezh 2.0 hag ar gartennouriezh kelaouiñ. Ijinet ez eus bet ur ger nevez evit kenskejadur ar gartennouriezh hag an urzhiataerezh : ar geomatik gant geomatikourien o pleustriñ warni.\nIstor ar gartennouriezh[kemmañ | kemmañ ar vammenn]\nArz roc'hel e Val Camonica\nUr gartenn eus Breizh-Veur, Bizantion, Patrom:XIVvet kantvet, hervez Geographia Ptolemaios. Sifroù gresianek a verk 52–63°N – 6–33°E\nEilskrid (1472) eus kartenn Isidoro Sevilla\nN’eo ket aes sevel un asant diwar-benn ar gartenn goshañ er bed pa n’eo ket sklaer ar pezh a weler livet pe gizellet milvedoù zo. E Catal Höyük e seblant bezañ livet skeudenn ar geoded anatoliat an Henamzer war un voger savet e-kerzh ar seizhvet milved kent Jezuz-Krist. Asambles gant roc’helloù kizellet er Ragistor e weler e Menez Bego (Bro-C'hall) hag e Val Camonica (Italia) ez eus tresadennoù lunioù mentoniel eno ha deveizet e vezont alies evel skeudennadurioù ar parkoù gounid, pevar mil bloaz zo, e deroù ar gounizerezh en Alpoù. Ur voger livet a weler e Ti an Amiral e Knosos (Mare ar Minoidi) a zispak ur gêriadenn war vord ar mor (navet kantved kent J.-K.). War-dro ar mare-se e voe skeudennet keoded Nippur, tost da Vabilon e Mezopotamia. Dre daveiñ d’ar bed babiloniat eo bet kavet skeudennadurioù ar bed a oa anavezet gant o zreserien. Kreizennet war keoded Babilon war ribl an Eufrat, e tiskouez ar gartenn ur seurt kantenn gant tresadennoù meur a geoded hag e weler ur stêr tro-dro dezho : ur meurvor emichañs. Ur gartenn all a ziskwel Babilon e Norzh ar bed.\nKavet ez eus bet deouezadurioù-lec’h kizellet e-kerzh Oadvezh an houarn. Ar gartenn anavezetañ a zo hini anvet kartenn Bedolina , bet kavet e Val Camonica, en Alpoù adarre.\nE mare an Henamzer gresian-ha-roman ez eus heklevioù war labourioù Anaksimander (c'hwec'hvet kantved KJK), met muioc’h a vrud a zo bet tapet gant oberoù Ptolemaios a skrivas an arnodskrid, Geographia (eilvet kantved K.J-K), kartenn an Oikumene (evel-se e oa anvet ar bed anavezet tro-war-dro an Hellenelezh) enni. Ar gartenn-mañ a chomas un daveenn a-bouez e-pad kantvedoù. A drugarez d’an Arabed a zalc’has da dreiñ an douaroniourien c’hresianek e voe miret o labourioù.\nAn Tabula Rogeriana, treset gant Muhammad al-Idrisi evit Roger II a Sikilia e 1154\nE Sina gozh ez eus bet miret roudoù labourioù douaroniel er pemvetvet kantved KJK, met n’anavezer kartenn ebet a-raok ar pevare kantved KJK dindan paeroniezh Stad ar Qin e-pad Marevezh ar Stadoù Brezelour. Kantvedoù war-lerc’h e embannas ar skiantour Su Song ul levr, Xin Yi Xiang Fa Yao e ditl, hag a endalc’he kartenn ar stered savet dre ur bannerezh granennek (1091), ar gartenn goshañ graet diwar ur voulladenn. Koulskoude e seblant bezañ bet kartennoù merdeiñ, sterenn an Norzh enno, e deroù an Amzervezh kumun.\nEn IXvet kantved e veze savet gant ar c’hloer gristen kartennoù ar Bed kreizennet war Jeruzalem, o tiskouez Afrika an Norzh, Azia hag Europa, ha tennet diwar ar Bibl. Kartennoù speredel evit prezegenniñ e oant, kartennoù evit beajiñ ne oant ket. N’eus kartenn ebet savet diwar ur dewouezhadur a-raok an XIvet kantved, darn anezho harpet war an Daolenn Beutinger a eilade sturlevrioù an Impalaeriezh roman diwezhat.\nEr bloaz 1154 ez embannas an douaroniour arab Muhammad Al-Idrisi un atlas anvet Tabula Rogeriana (diwar anv roue Sikilia) a enlakae anoudegezhioù e-keñver Afrika, broioù an Meurvor Indian hag ar Reter-Pellañ dastumet gant ar varc’hadourien arab kenstrollet gant oberoù ar gartennerien c’hresian-ha-roman. Evel-se-se e savas ar gartenn resisañ evit e amzer hag an tri c'hantved war-lerc'h.\nE diwezh an XIIIvet kantved e voe bet ijinet kartennoù arbennik evit ar verdeerien, ar portulaned o anv. Ne oa diskouezet nemet ar porzhioù, ar merkoù, linenn an aodoù, an enezennoù ha pep traezenn a c’hellfe bezañ emsav evit ar merdeadur. Evit sevel kartennoù merdeiñ e voe staliet ar skolioù sevel kartennoù e porzhioù zo. Da gentañ e Spagn ma voe savet ar portulan koshañ e 1344 (skol sevel kartennoù Mallorca) hag e Portugal (Lisbon) ha pelloc’h e Dieppe ha Konk-Leon. E Mallorca e voe savet an "Atlas katalan" (1375) a zo bet kaset da levraoueg ar roue Karl V. Ur portulan kartenn ar Bed warnañ eo.\nWar-dro 1 100 kartenn fardet er Grennamzer a zo bet miret, an darn vrasañ anezho enlakaet e-barzh dornskridoù enlivet, hag ur c’hantad en o unan.\nPa voe troet Geographia Ptolemaios e latin e diwezh ar Grennamzer, goude bezañ bet troet gant an Arabed, kartennoù ar Bed anavezet gantañ a vroudas goulennoù diwar-benn ar pezh a c’hellfe bezañ da gavout trema ar meurvorioù.\nEn Amzer an Ergerzerezh pe Amzer an Dizoloadennoù (XVvet kantved-XVIIvet kantved), ar gartennourien europat o deus implijet parzhioù kavet er c’hartennoù a-gent ha savet kartennoù aozet diwar arselladurioù an ergezhourien ha diwar an teknikoù nevez. Gwellaet-tre e voe ar spisted dre an ostilhoù nevez iijinet evel an nadoz-vor, an teleskop hag ar c’hwedant. Ar gartenn goshañ a zispak an [[Douar (planedenn)|Douar en e bezh (bedkartenn pe gartenn ar Bed) a voe aozet e 1492 gant an Alaman Martin Behaim (1459-1507).\nJohannes Werner (1468-1522) a ginnigas ar bannerezh Werner, hag e 1507 e fardas Martin Waldseemüller (1472-1520) eus un tu ar gentañ bellenn douar hag eus un tu all ar gartenn voger gentañ, Universalis Cosmographia, emañ notennet ar ger America warni. E 1513, ur c'hartennour otoman, Piri Reis, a dresas douaroù eus Amerika ivez. Ar portugalad Diego Ribero († 1533) a dresas linenn ar C’heler war ur blanisferenn. An italian Battista Agnese (c. 1500-1564) a zo bet oberour 71 atlas dornskrivet, kartennoù merdeiñ tesket ennañ.\nNe oa ket boas (nag aes, a-wezhioù) skrivañ war gostez ar c’hartennoù da be zen e oa bet amprestet darn ar mammennoù. Da skouer, p’en doa arSaoz Herman Moll (1654-1732) embannet e 1715 The Beaver Map ("Kartenn an Avank"), kartenn goshañ Amerika a-hervez, e voe kavet da c’houde ne oa nemet eiladur ar gartenn savet e 1698 gant ar Gall Nicolas de Fer (1647-1720), met hemañ en doa kavet kalz elfennoù e-barzh labourioù ar Belgiad Louis Hennepin (1626-1704) hag ar Gall François du Creux (1596-1666).\nEstreget ar c’hartennoù merdeiñ paeet gant ar varc’hadourien, aozet ha kellidet e veze ar c’hartennoù gant ar galloudoù politikel evit difenn pe tagañ an tiriadoù. Kalz kartennoù a veze gwelet evel traezennoù kuzh hag ar gartennourien a c’helle kaout goproù uhel pa lod anezho a glaske en em werzhañ d’ar Stad amezek.\nHoll Stadoù Europa a glaskas staliañ skolioù kartennoù ha kas kartennerienn kuzh e pep lec’h. Roma, Firenze ha Venezia a zo bet al lec’hioù ma oa bodet un niver bras a gartennerien.\nE Sina, ergerzhadennoù Zheng He er Meurvor Indian betek aodoù Afrika a vouetas ar c’hartennoù savet er XVIvet kantved gant kaelioù ha deouezadurioù an traezennoù, met ne voe ket kendalc’het gant an traou nevez-se.\nXVIIvet-XVIIIvet kantved[kemmañ | kemmañ ar vammenn]\nMa ‘z eo bet bannerezh ar Flandrezad Gerard De Kremer (Gerardus Mercator, 1512-|1594]]) un araokadenn dispar evit ar verdeerien, ezhomm a oa eus bannerezhioù all evit kartenniñ an douaroù. Un Alaman, Matthäus Seutter (167-1757) a voe an hini kentañ e 1740 oc’h ober gant ur bannerezh gant diarsell a-zerc’h hag, e 1743, Joseph-Nicolas Delisles (1688-1768) a ginnigas ar bannerezh gernennek keit-ha-keit. Ar matematikour suis Johann Heinrich Lambert (1728-1777) a bledas gant kudenn ar bannerezh (penaos mont eus un douar pellennek d’ur dewouezad plaen evit e gas war ur follenn baper). Kavout a reas meur a hentenn evit ober bannerezhioù, met div anezho a chom implijet-kenañ : ar bannerezh kernennek kenfurm hag ar bannerezh azimutel.\nKen pouezhus eo al liamm krouet etre ar gartennouriezh hag ar glennadurezh (skiant ar ventoniourien brizachourien) pa skiant kozh ar gwalennataerezh a yae da vezañ implijet evit muzuliañ gorread an Douar ha d’e deouezañ war ar c’hartennoù paper. Ar benveg kentañ a oa ar c’hard kelc’h arwellaet. Ur bazenn vuioc’h hag ez eas an uhelventerezh da lakaat uhelderioù al lec’hioù da vezañ kartennet. Kaout muzulioù resis an hedoù evit sevel an deouezad kenstag a zeuas gant teknikoù an tric’hornekadur.\nUr skiant all a zeuas da reiñ harp d’ar gartennourien, ar steredoniezh a bled gant muzulioù an egor, ken war zouar hag en neñv. Pa vez termenet e 1663 hedredenn Pariz kentañ, hemañ-eñ war-lec’h Arsellva Pariz, da vezañ savet ha pa zeuas ar raktres sevel kartenn Bro-C’hall diwar urzh Loeiz XIV, ar gartennourien a zlee jediñ tres resis darn an hedredenn bennañ, koulz e Norzh hag e Su Pariz. Kroget al labourioù tric’hornekañ e 1700, ne voe ket echu sevel tres an hedredenn a-raok 1718. Da c’houde e voe jedet tresoù seizh linenn a-zerc’h ha re an harzoù hag an aodoù. Jedet e voe 814 tric’horn evit goleiñ tiriad ar rouantelezh a-bezh ha lec’hiadurioù ar c'hêrioù hag ar c'hêriadennoù, koulz re an elfennoù douaroniel (dourredennoù, menezioù…). War an dachenn e voe dastumet ar muzulioù gant daou ijinour-douaroniour. E 1744 e voe kinniget ur gartenn a ziskoueze an tric’hornioù.\nKinniget e voe kartenn hollek Bro-C’hall d’ar roue Loeiz XV e 1747, met pa ne veze roet arc’hant publik ebet evit he c’henderc’hel e tivizas er c'hartennour gall César-François Cassini (1714-1784) sevel ur embregerezh prevez gant aotre ar roue. Daou vil tric’horn a voe treset (ar 814 kent enno) evit produiñ kartennoù lec’hel gant skeuliad 1 linenn evit 1 tezad Pariz (1/86 400 pa ya 864 tezad PAriz en ul linenn). Embannet ha kinniget da vezañ gwerzhet e voe etre 1747 ha 1793.\nRakjedet e oa bet embann 180 follenn kartenn, met 165 a oa bet moullet pa voe divizet ma vijent deoget gant ar Republik ha kaset eus voniad an Arsellva d’an Dépôt de la Guerre (dastumlec’h an dafarioù milourel), pa ne zlee mui enebourien ar vro anavezout tres spis an tiriad.\nPa voe krouet Akademiezh roueel Skiantoù Pariz (Académie royale des Sciences de Paris) e 1666 e voe sachet evezh an izili war kraf al lun m’he deus an Douar (la figure de la Terre), rak ur sferenn beurvat e oa, hervez diskibled René Descartes (hag un damsferenn pladet e takad ar polioù hervez diskibled Isaac Newton). Evit kaout un diskoulm e voe divizet kas ur skipailh skiantourien renet gant arsteredoniour breizhat Pierre Louis Moreau de Maupertuis (1698-1759) da Norzh Finland gant kefridi kenveriañ hed un derez gwarenn war an hedred gant an hini a oa bet jedet nepell diouzh Pariz. Pa oa an hini kentañ an hini hirañ e vsoe kadarnaet teorienn Newton.\nDivizet e voe gant Akademiezh ar Skiantoù kas un skipailh all evit muzuliañ un derez gwarenn war un hedredenn a droc’h ar C’heheder er vro a vez Ecuador hec’h anv e Amerika ar Su. Ar steredoniour gall Charles Marie de la Condamine (1701-1774), ar matematikour breizhat Pierre Bouguer (1698-1758) hag al louzawour gall Joseph de Jussieu (1704-1779) a voe an tri skiantour pennañ.\nXIXvet-XXvet kantved[kemmañ | kemmañ ar vammenn]\nPep Stad er Bed a glaskas sevel kartennoù ar spisañ ma c’heller rak diorreadur an ekonomiezh hag an deskadurezh a vroude an holl evit gouzout penaos e oa aozet ar bed ha penaos e oa posubl beajiñ, ober kenwerzh hag eskemm divizoù. Dre ar wask hag al levrioù skeudennet e veze degaset deskrivadurioù ar broioù pell, ha gwell a-se ma veze degaset kartennoù ouzhpenn.\nE 1818, e krogas an Dépôt de la Guerre gant sevel kartennoù sturvod (cartes d’état-major) gant ur skeul 1 metrad evit 80 000 metrad, met ar savleoù a veze graet evit ar skeul 1/20 000. Pep follenn ar c’hartennoù a veze goloet gant kartoñs tev evit bezañ implijet gant an ofiserien dindan an amzer. E 1887 e oe dispartiet ar Service géographique des armées (SGA) d’ar Service historique des armées hag ar SGA a yeas da vezañ an Institut géographique national (IGN) e 1940.\nEtre 1799 ha 1804 e veajas Alexander Von Humbolt e Spagn Nevez (Mec'hiko hiziv) evit dastum anaoudegezhioù skiantel. Sevel a reas kartenn vras ar vro-se diwar labourioù lec’hel kempennet o hedredennoù hag o ledredennoù.\nEr Stadoù-Unanet, daou amsez kevredel a bledas gant ar c’hartennouriezh : an US Coast Geodetic Survey hag an US Geological Survey.\nE 1884 e voe bodet e Washington D.C Kuzuliadeg an hedredenn etrebroadel hag e voe divizet lakaat hedredenn Greenwich da vezañ an hedredenn orin evit an holl gartennoù merdeiñ hag an holl gartennoù a-vremañ erfin.\nLuc’hskeudenniñ an douaroù diwar ur c’harbed o nijal a c’hell dibradañ diouto a zeuas da vezañ posubl, da gentañ gant an aerlistri, da c’houde gant an nijerezioù. Implijet e voe ar mekanikoù-se er Brezel-bed kentañ evit ober nijadennoù reizhet gant nijerezioù arbennik.\nGant an urzhiataerezh e voe eilpennet teknikoù ar gartennouriezh, koulz ar savleoù hag an sevel kartennoù e-unan. Pep luc’hskeudenn tennet diwar nij a c’hell bezañ dezreget da vont da vezañ e-giz ma vije plaen (reizhluc’hskeudenn) ha goude 1978 (loarelloù Transit ha Spot) e voe posubl implij al lunerezh dre loarell un diarunusted dindan 5 metrad ganti. Graet e vez an aerlunerezh eus ar sevel skeudennoù niverel diwar an uhel.\nP’eo bet posubl amestezañ lestrazioù loarelloù e voe ijinet gant al lu stadununat ma vije resevet arhentoù lec’hiañ a-drebad ken e oa anavezet lec’hiadur ar resever. Evel-se e vez goloet ar Bed gant 6 reizhiad douarlec’hiadur dre loarell (DLL). Goude ar Stadoù-Unanet (GPS, 1996-2000), Rusia (Glonass, 1996-2010), Sina (Beidou), Unaniezh Europa (Galileo), Japan (QZSS) hag India (IRNSS), meur a reizhiad a c’hell bezañ resevet war ur benveg boutin-tre evel ur poellgomzer.\nP’eo bet lakaet asambles ar gartennouriezh dre loarell hag ar reizhiad douarlec’hiadur dre loarell e c’hellas embregerezhioù urzhiataerezh bras embann reizhiadoù kartennouriezh enlinenn evit ar Bed a-bezh (evit al Loar ivez). Google, Yandex, Here, Tom Tom, Apple, Beidou : ken implijet int deuet da vezañ ma ne ra mui lod tud gant ar c’hartennoù paper. Dispaket e vez war skrammoù ar c’harbedoù ur sell war gartennnig al lec’hioù m’o deus c’hoant da vezañ.\nGoogle Maps a voe disklêriet e 2003 hag a reas berzh pa ginnige tammoù kartenniñ evit ar beajoù hag an dezougerezhioù ma c'heller o implij war pep urzhiataer pe boellgomzer, koulz ha tammoù aerlunerezhioù, met ur sistem henchañ hag un etrefas evit atersiñ ha kavout lec'hioù, straedanvioù, stalioù a bep seurt hag all. Deuet eo kenderc'hadoù ar gartennouriezh da vezañ un dra voutin-tre.\nE 2004 e voe lañset an embregenn OpenStreetMap, dezhi ar pal kartenniñ a-stroll hag a-youl-vat an holl vroioù diwar an arselloù war al lec'h pe diwar mammennoù stlennoù egordouaroniel frank. Embregennoù digor pe brevez all a ya d'ober ar pezh a vez anvet ar gartennouriezh 2.0.\nKartennouriezh ha galloud politikel-ha-milourel[kemmañ | kemmañ ar vammenn]\nBrezelekaat eo talvoudegezh pennaén an douaroniezh, hervez Yves Lacoste. Efedus-tre eo bet ar c’hartennoù e-touez an ostilhoù savet diwar ar skiant-se. Savet eo bet gant skiantourien a laboure evit ar galloudoù, hag er XIXvet kantved e voe roet d’al luioù monopol ar sevel kartennoù bras o skeuliadoù.\nEr Rouantelezh Unanet, servij an dafarioù milourel (Board of Ordnance) a gavas e vije aesoc’h difenn Bro-Skos goude emsavadeg ar Jakobidi (Jacobites) dre sevel kartenn an Uheldirioù. E 1790, ur servij sevel kartennoù a voe diazezet, an Ordnance Survey e anv. Eilañ a reas teknikoù gall an tric’hornadur evit embann follennoù kartenn vras ar rouantelezh. E Spagn ivez e voe ar c’hartennoù bras o skeul savet gant al lu, a-raok bezañ fiziet en Instituto Geografico Nacional.\nMet dispartiet eo bet ar servijoù stlenn douaroniel, an darn vuiañ da vezañ un ensavadur tredvourel ; chom a ra servijoù milourel (e Bro-C’hall, ar Service géographique de l’État-major hiziv) a zo ur egorlestraz loarelloù ganto.\nPep a lestraz mor a savas ur servij sevel kartennoù merdeiñ, ken n’hell e vagoù bezañ en arvar, nag en dourioù broadel, nag en dourioù estren. E Bro-C’hall e voe diazezet an Dépôt des cartes et plans de la Marine e 1720 ha deuet eo da vezañ ar Service hydrographique et océanographique de la Marine (SHOM), pemp ensavadur ennañ, Brest en o zouez.\nKemmoù teknikel an tresañ[kemmañ | kemmañ ar vammenn]\nEr c’hantvedoù kent ar XIVvet kantved, teknikoù ar sevel kartennoù a denne da amweziadoù ar skrivañ : pluennoù, broustoù, barroù-livañ, perzhioù ar parchoù… Nebeut-tre a skouerennoù a veze fardet evit ar vegenn bolitikel pe gefredel.\nGant ma vez implijet ostilhoù evit muzuliañ an hedoù, an ankloù ha saviadoù ar c’horfoù-egor e vez kaset ar sevel kartennoù trema ar matematikoù ha rannoù ar skiant-se evel ar ventoniezh hag an tric’hornventouriezh, da skouer kartenn ar "Gallia" a voe savet e 1525 gant ar matematikour gall Oronce Fine (1494-1555). Pelloc’h e teuas araokadennoù ar mekanikoù (gwaskerell, kard kelc’h, nonius) evit jediñ al lec’hiadur ez-resis. En XVIIIvet kantved e voe ijinet ar padventadur-mor evit jediñ an amzer merdeiñ ha didennañ lec’hiadur ar vag en ur genveriañ gant saviadurioù ar stered. War an douar e voe ijinet benvegoù hezoug a bep seurt evit muzuliañ an hedoù hag an ankloù.\nCheñchamentoù bras a zeuas e-keñver ar skor ma vez lakaet al labour warnañ pa zeuas amzer ar gwask a c’helle degemer koadengravadurioù pe grafengravadurioù pe arouezennoù. Pa greske barregezhioù ar grafengraverien e teuas ar c’hartennoù da vezañ aesoc’h da lenn ha kemplesoc’h. Pelloc’h, en XIXvet kantved, ijinadenn ar maendreserezh a zegasas un doare da fardañ kartennoù marc’had-mat da vezañ dasparzhet a-viliadoù gant ar moullerezhioù herrek. Araokadennoù graet e-barzh al luc’hgimiezh a zegasas moulladennoù finoc’h ha stabiloc’h .\nUn emdroadur war daou lamm eo degouezh an tresañ leviet gant an urzhiataerezh en deus degaset en treselloù (asambles gant un daol vras peurvuiañ) a laboure hep daouarn. Ur bazenn ouzhpenn ha pep a voullerezh hiniennel a c’hall moullañ kartennoù. Erfin eo deuet da vezañ boutin arselled kartennoù war ur skramm.\nTeir familh teknologiezhioù zo deuet da vezañ pileroù ar gartennouriezh : Computer-aided design (CAD ; Tres ameilet gant urzhiataerezh - TAU), ar reizhiadoù stlenn douaroniel hag ar meizantoù skeudenniñ arbennik. Boniet e vez ar stlenn egordouarel e-barzh an urzhiataerioù ken e vez adtapet diwar c'houlenn. Pep a stlenn a c'hell bezañ implijet evit sevel war ar prim kartennoù etrewezhiat ha dinamek. Dafar teknikel evit ar savleoù war an dachenn (urzhiatarerioù kaletaet, roudennerioù, ardivinkoù laser) a zo ken heloc'h ha ken efedus m'eo aet ar sevel kartennoù da vezañ un ober predel.\nPerzhioù hollek ar gartennouriezh[kemmañ | kemmañ ar vammenn]\nHollek pe dodennek[kemmañ | kemmañ ar vammenn]\nDaou rummad a gaver ar c’hartennoù : ar re hollek hag ar re zodennek. Ar re gentañ a endalc’h kalz elfennoù gant titouroù war al lec’hiadur ha daveennoù all. Produet e vezont a-yoc’h evit an dud. En o zouez emañ ar c’hartennoù bras o skeulioù evel tresoù-gêr ha kartennoù evit ar c’henkadennoù (troiadoù-bale). Ma vezont o tispakañ titouroù war un nebeud dodennoù e c’hall ar c’hartennoù lakaat war wel titouroù perzhek evel ar pezh a vez gounidet en un takad pe harzoù politikel ur bastell-vro pe ur vro a-bezh. Bez' ez eus kartennoù hollek ha dodennek war un dro, ar c’hartennoù-reteriñ pa ‘z eo un dra hollek deouezhadur ar strujerezh ha dodennet meur a elfennoù.\nGlennadurel pe loadoniel[kemmañ | kemmañ ar vammenn]\nO teouezhañ spisoc’h al lec’hioù gant o ferzhioù torosennadurel eo deuet da vezañ glennadurel (topografek) meur a gartenn savet adalek an XIXvet kantved. Ma ne degas nemet un nebeud perzhioù an takad e lavarer m’eo loadoniel (topologek) ar gartenn, ken e vez graet un tres (un tres kêr, da skouer) eus ar gartenn simplaet-se. Savet e vez tresoù an dezougerezhioù (trenioù, kirri-boutin…) hep mirout ur skeul unvan ha gant linennoù eeunaet. Azasaet eo an tres diwar mennad degas titouroù bevennet mat d’ar re o deus ezhomm kompren buan ar gallustedoù beajiñ. Kartennoù-hent a zo ur skouer vat eus ar c'hartennoù loadoniel.\nDibab an titouroù diwar ar mennad[kemmañ | kemmañ ar vammenn]\nLakaat an dewelerien da intent ar mennad pennañ eo pal ar c’hartennour ken eo bet savet ar c’hartennoù gant ur mennad pe un nebeud mennadoù atav. Ar mennad arank bezañ intentet dindan nebeut amzer ha hep koll evezh. Dre splannded an titouroù ha sklaerded an doareoù tresañ e c’heller tizhout ar palioù ha seveniñ ul labour talvoudus.\nKendrec’hiñ an deweler m’eo diles an traou dispaket a dremen dre ar c’hempenn brav ha sklaer. Da gentañ holl eo ret dibab un titl a-feson a grou ul liamm etre an arouezennoù hag ar komprenezon ken e ro lañs d’an deveizadur.\nGant ar gartennouriezh a-vremañ eo deuet posubl kavout ur gartenn diwar-benn temoù diniver evel diabarzh ar c’horfoù koulz hag ar c’hiberegor.\nAnvadur dre gendiviz emplegat[kemmañ | kemmañ ar vammenn]\n• Pennad pennañ : Lec’hanvadurezh Dispak a ra an darn vuiañ eus ar c’hartennoù elfennoù lizherennet evel lec’hanvioù, anvioù boutin, alc’hwezioù, leadelloù ha notennoù ne c’hell ket an dewelerien tremen hepto. Fardet e vezont evit bezañ komprenet gant implijerien ur yezh pe ziv. Gwashoc’h e vez an diaesterioù pa vez lizherennegoù ha ne vezont ket anavezet gant an holl. A-wezhioù ne vez ket kenstag an anvadur pa vez mesket doareoù hengounel ur yezh gant furmoù lec’hel. Da skouer, kinniget e vez d’ar c’hallegerien kartennoù Rusia gant treuzskrivadurioù diwar al lizherenneg kirillek, met an doare hengounel a chom merket evit kêrioù bras zo (Moscou/Moskva, Saint-Petersbourg/Sant-Peterburg). An treuzskrivadur diwar ar skritur arabek a degas diforc’hioù evit keranvioù kaset d’ur yezh all (Moka, Mokka, Mocha, Al-Mukha e Yemen). Pa vez adreizhadur doare-skrivañ e weler an anvioù o kemmañ evel Beijing, kêr-benn Sina, a zo bet "Peking" evit ar saoznegerien (reizhiad treuzlizheradur Wade-Giles) ha "Pekin" evit ar c’hallegerien (reizhiad an École française d'Extrême-Orient / EFEO).\nPa vez implijet meur a yezh ofisiel e broioù zo e vez savet kartennoù divyezhek (pe liesyezhek). E Suis e weler kartennoù gant peder yezh (alamaneg, galleg, italianeg, romañcheg).\nSkeuliad[kemmañ | kemmañ ar vammenn]\nPan eo pep kartenn deouezad gwall galz bihanaet un dachenn ez eus ur c’heñver a-fed ment ar gartenn ha ment an tiriad ma tenn dezhañ. Ur skeuliad a vez jedet evit an derchennad eztaolet dindan stumm ar rann diwar unan. Eztaoliñ a reer ar skeuliad 1/100 (da skouer) dre ar formulenn :\nment manat = ment gwerc'hell × (1/100).\nDibab skeuliad ar gartenn a zo ar pep pouezusañ p'eo ret azazaat gorread an takad a glask da gartenniñ, spisted an traezennoù dispaket hag, erfin, ment ar gartenn. P'eo bras ar skeuliad (ur rann eo) e vez bihan ar ranner hag m'eo bihan e c'hell tizhout 80 000 ha muioc'h.\nAr "cartes de randonnée" (kartennoù kenkañ) a vez embannet ingal gant an "Institut géographique national" a zo 1/25 000vet o skeuliad. Kavet e vez kartennoù Breizh war paper a zo 1/250 000vet o skeuliad.\nAr c'hartennoù enlinenn o deus perzhioù dibar e-keñver ar re war baper : kartenno link int (posubl eo cheñch ar bastell-vro dewelet) hag kartennoù ganto un ugentad skeuliadoù d'an nebeutañ a lakaer da zibunañ.\nArouezskrivadur kartennel[kemmañ | kemmañ ar vammenn]\n• Pennad pennañ : Arouezskrivadur Kempennet e tle bezañ ar gartenn ma vo gouest an deweler diboullañ pep a ditour a c’hell bezañ dedennus evitañ dre ur stellad arouezioù a gas d’ar goubaradur dre natur. Ezhomm eo eus ul leadell a zispak keit-ha-keit an arouezioù hag ar gerioù displegañ a dalvez da arouezskrivadur ar gartenn. Titl ar gartenn eo penn al leadell, distaget pe get, hag e veneg pe takad an Douar a zo aroueziet ha deouezhet peurvuiañ.\nMa vez lec’hiet war gostez ar gartenn roll an arouezioù gant o displegadennoù e weler un nebeud anezho hag a zo diret, o tispakañ ar reteradur (dre ur bir pe [[rod an avelioù), skeul an hedoù, bannerezh ar gartenn. Kavout a reer titouroù skrivet: mammennoù, gwirioù miret, embanner ha notennoù teknikel.\nA-bouez-tre eo dibab ha kempenn al livioù pa vez un niver divent anezho (16 milion dre urzhiataerezh). Ret e vo heuliañ reolennoù war gempenn al livioù evit ma ne vo ket takadoùigoù harz-ouzh-harzh heñvel o livioù. Harpet e vez al labour gant an urzhiataerioù a c’hell jediñ ar pezh a vez gwelloc’h evit an dewelerien.\nHollekadur[kemmañ | kemmañ ar vammenn]\n• Pennad pennañ : Hollekadur kartennel Sevel ur gartenn a zo kemer divizoù resis war ar pezh a vo endalc’het e-barzh ha plegañ dirak ar fed ne c’hell ket silañ pep traezenn arouezet ken e vije re leuniet ha diaes da lenn, pe distummet gant arouezioù kuzhet dindan reoù all. Seul vihanoc’h ar skeuliad, seul nebeutoc’h a draezennoù dispaket. Hollekadur kartennel a vez graet eus ar c’hempenn a zle bezañ graet pe gant an dorn pe gant jedadennoù an urzhiataer evit digreskiñ an arouezioù d’o azasaat da vent ur gartenn bihanoc’h e skeuliad pe evit ar c’hontrol.\nMeur a hentenn a c’hell bezañ dibabet : eeunadur, lamedigezh, teuzidigezh, skañvadur, kreñvadur, strolladur ha krouidigezh un arouez arbennik.\nBannerezhioù[kemmañ | kemmañ ar vammenn]\n• Pennad pennañ : Bannerezh gartennel Estreget ar c’hartennoù na dispakont ket ar pezh a c’hell gwelout war an dachenn eo ret ober un treuzvarc’had etre pellennegezh ar Voul Douar ha plaended ar c’hartenn, ha kalz bannerezhioù a zo bet ijinet adalek an Azginivelezh. Evit gwir ne ra ket dave d’un bannerezh mentoniezel, met d’an treuzfurmadur plaen. D’ar c’hartenner eo da zibab ar bannerezh hervez ledanded ar gartenn hag ar mennad pennañ. Hiziv e vez implijet kalz ar vannerezh Winkel-Tripel evit sevel bedkartennoù, met meur a vannerezh a vez implijet evit ar skeuliadurioù uhelañ. E Bro-C’hall eo dibabet ar vannerezh Lambert93 evit ar c’hartennoù aotreet gant ar Stad.\nFazioù hag ouzhpennadennoù er c’hartennoù[kemmañ | kemmañ ar vammenn]\nEstreget ar fazioù a zeu eus savleoù direizh pe ziglok e kaver fazioù dre youl, anvet "vioù Pask" e saozneg (Easter eggs), peurvuiañ en tresoùb kêr (ur straed pe ur gêriadenn ha n’eus ket anezhi, da skouer), ken e servijfe da prouiñ m’eo bet eilet an dra dilezenn. Ober ar c’hefred eo ar c’hartennoù hervez Emglev Bern (1886). Ritennadurioù a vez silet e-barzh ar c’hartennoù evit klask mirout anezho da vezañ eilet evit an adwerzh.\nPa c’hell ar c’hartennoù bezañ un afer Stad pe vilourel ez eus bet fazioù pe tresoù dilec’hiet dre abegoù politikel.\n↑ Dizain eo ar ger erbedet gant Ofis publik ar brezhoneg evit design.\n↑ Saozneg: GIS science, ma talvez GIS kement ha Geographic Information System.\n↑ Kartennoù-mor (kartenn-vor) a vez implijet ivez. Carten-vor ha Cartennou-vor, e geriadur Gregor Rostren, 1732.\n↑ Kavet eo an tro-lavar-se e geriadur Gregor Rostren, carten ar bed, 1732.\n↑ Carte qui comprend tous les lieux de la France qui ont été déterminés par les opérations géométriques.\n↑ Patrice Bret, Le Dépôt général de la guerre et la formation scientifique des ingénieurs-géographes militaires en France (1789-1830), en Annales de la Science\n↑ Emañ an hedredenn 0 implijet evel an daveenn gant ar c’hartennoù mor e 102,5 metr er reter da Arsella Grennwich.\n↑ Global positioning system (GPS)\n↑ (fr) Yves Lacoste, La géographie, ça sert d’abord à faire la guerre, Maspéro, 1976 ha La Découverte, 2014(ISBN 978-2-7071-7836-7)\n↑ Monmonier, Mark, Mapping It Out, Chicago: University of Chicago Press, 1993, p. 93 (ISBN 978-0-226-53417-6)\nAdtapet diwar « https://br.wikipedia.org/w/index.php?title=Kartennouriezh&oldid=2000619 »\nKemmoù diwezhañ degaset d'ar bajenn-mañ d'an 19 Mez 2022, da 08:54.


Le Télégramme - Spered ar vro - Tunvezh Gloaguen. War an dachenn dalc'hmat\nTunvezh Gloaguen. War an dachenn dalc'hmat\nPublié le 08 juin 2017 Modifié le 08 juin 2017 à 13h34\nTunvezh Gloaguen zo bet o veajiñ e broioù ar reter a-raok en em gavout e Radio Kerne.\nKazetennerez nevez Radio Kerne zo ur veajourez daonet. Plac'h ar vro Vigoudenn a blij dezhi mont d' ober anaoudegezh gant an dud, e Breizh pe e lec'h all.\n7 e 30. Sevel. Gwaskañ war bouton ar post bihan. Choaz Radio Kerne. Klevet brezhoneg blaz ar vro vigoudenn : setu Tunvezh Gloaguen o reiñ keloù eus ar vro. « Kemer a ran perzh en ur skipailh kazetennerien a vez o labourat e radioioù e brezhoneg e Breizh : Arvorig FM, Radio Bro Gwened, Radio Kreiz Breizh ha Radio Kerne », a zispleg ar vaouez yaouank. Da 5 e 30 beure e krog an devezh-labour evit ar gazetennerez, pa rank ober war-dro keleier ar mintin.\n« Tremen amzer g'an an dud »\nAr pezh a blij ar muiañ dezhi : mont war an dachenn da sevel kelaouadennoù. « Tremen amzer g'an dud », emezi gant ur mousc'hoarzh dous. Amañ, e Ploveilh, nepell diouzh Kemper, emañ Tunvezh en he bleud penn-da-benn. Plac'h ar vro eo : bet e oa bet e skol Diwan e Kemper, ha dreist holl : desket he doa brezhoneg gant he zad, genidik eus ar vro Vigoudenn. Ha chomet eo blaz ar brezhoneg-se en he divskouarn ha war beg he zeod ! « Evidon-me eo aesoc'h mont e brezhoneg ga'r re gozh eus ma bro ! Me zo komprenet ganto ! » emezi en ur farsal un tamm.\nLabour-douar e Pologna\nN'he doa ket soñjet Tunvezh Gloaguen e vefe aet war-zu ar vicher-se : goude studioù war ar biologiezh e Roazhon he deus graet ar plac'h yaouank ur Master diwar-benn politikerezhioù al labour-douar e Pariz. Ha bet eo Tunvezh o chom e bro Pologna e-pad pevar miz, da studiañ stad al labour-douar eno. « Pologna zo troc'het etre daou : atantoù bras a zo er c'hornôg ha tiez-feurm bihan er reter. Bet on kalz oc'h atersiñ peizanted : ur gwir labour kazetenniñ e oa en ur mod ! » emezi. Pa zistro da Vreizh e kav Tunvezh labour e Radio Kerne. « Kontant on da vezañ deuet en-dro er vro ! E'mm bras 'moa ! » emezi. Ur sell lemm he deus diwar-benn stad ar brezhoneg. « Sed' ar brezhoneg troc'het etre daou : hini ar re gozh, hag a zo ur gwir teñzor, pea, hag hini ar re o deus desket. 'N eus ket eskemmoù a-walc'h etrezo. Pep hini 'neus raksoñjoù. Mat 'vefe liammañ gwelloc'h an daou ved-se », emezi. Krog eo Tunvezh da c'hoari gant strollad c'hoariva Tro Didro, renet gant Yann-Fulup Dupuy. « Emaomp o sevel ur pezh-c'hoari bet skrivet gantañ. Evidon-me eo ur seurt catharsis », a gont an danvez-komedianez. Ober a ra ivez kalz a yoga, war un dro.\nSetu staliet mat ar vaouez yaouank ? N'eo ket sur penn-da-benn. Ur c'hoant don a zo enni abaoe pell : « plij' rafe din mont da vro India, da genderc'hel gant ar yoga ha da ana'out ar vro. Met evidon eo pouezus nompas bezañ un douristez. Pa veajan, ne gemeran ket ar c'harr-nij, ret 'vo din mont en ur mod all : o'r biz meud, kemer ar vag. Un abeg ekologel eo hag un doare ivez da ober diouzh modoù an dud », eme ar veajourez.\nKazetenner(ez) : journaliste\nSkipailh : équipe\nStudioù biologiezh : études de biologie\nAtersiñ : interviewer\nKarr-nij : avion\nOber biz-meud : faire du stop.


Journal de Renaud Camus, samedi 21 décembre 2013\ncréée le dimanche 22 décembre 2013, 18 h 40Plieux, samedi 21 décembre 2013, minuit. Sur la foi d’un guide erroné, j’ai été injuste avec Harpignies, le mois dernier. Je lui ~~~~~~~~~~~ ~~’~~~~~~~~ ~~~~~~~~ ~~~ ~~~~~~~, ~~~ ~~~~ ~~~ ~~~~~~~~~~~~~. ~~~ ~~’~~~ ~~~~~~~~~~ ~~~~ ~~~ bâtiment du plus ~~~~~~~~ ~~~~~, ~~~~ ~~~~~ ~~~~~~ ~~~ ~~~~~~ ~~~~~ ~~~~~~~~~~~, ~~~~~~~~~~~~~~ ~~~~~~~~~~ ~~’~~~~~~ ~~~’~~~ ~~~~~~~~ ~~~~~~ ~~~ ~~~~, ~~~ ~~~~~ ~~~~~~~~ ~~~~~ ~~~~~~~~~~~~~, ~~~~~ ~~~ ~~~~~, ~~~~~ ~~~~, ses tableaux.\nLes admirateurs ~~~ ~~~~~~~~~ ~~~ ~~~~~~~~~~~, ~~~~~ ~~~ ~~~~~, ~~~~~~~~ ~~~ ~~~~~~~~~. ~~~ ~~~~ ~~~~~ ~~ ~~~~~ ~~~~~~~~~ ~~~ ~~~ ~~~~~~~ ~~~~~~~~. ~~~ ~~ ~~~~~ ~~~~~~~ ~~~ ~~~~~~~~, ~~~~~ c’était celui de ~~~ ~~~~~~~~~~~~, ~~ ~~~~~~-~~~~~~, ~~~~~ ~~’~~~~~~ — ~~~~~~~ ~~~~~~~ ~~~~~~~~~~~, ~~~~~~~. ~~~~~ ~~~~~~ ~~-~~-~~~ ~~~~~~ ~~~~~ ~~~~~~~~ ~~~~~~, ~~~~~ ~~~~, ~~ ~~~~~~~~~, ~~~~~ ~~~ ~~~~~, ~~~ ~~~ a beaucoup peint ~~~ ~~~~ ~~~~~~~ ~~~~~~~~~~, ~~~ ~~~~~~, ~~~~~~ ~~~ ~~~~~ ~~~~~~~~, ~~~ ~~~~~~~ ~~~~~ ~~~~~, ~~~~~ ~~~ ~~~~~~~~~~, ~~~ ~~~ ~~~~~~ ~~~~~ ~~~ ~~~~~~~~~~~~ ~~~~~~~~-~~~~~~~~~~~~~, ~~~ ~~~~~~~ ~~~~~~~. Le peintre, d’autre ~~~~~, ~~~~~~ ~~~ ~~~~~~~~~~~~~, ~~ ~~~~ ~~~ ~~~~~ ~~~ ~~~~~ ~~~~~ ~~~~~~~, ~~~ ~~~~ ~~~~~ ~~~~~~~~~~ ~~~~ ~~~~~~~~~~~ ~~~~~~ ~~~ ~~~~~~ ~~~ ~~~ ~~~ ~~ ~~~~~~ ~~~~ partie de son ~~~~~~~~. ~~ ~~’~~~~~~~~~~, ~~~ ~~~~~~, ~~~ ~~ ~~~~~~~~~~~ ~~~ ~~~~~~~~ ~~~ ~~~~~~~ ~~~ ~~~~ ~~~~~~ ~~~ ~~~~~~~~~. ~~~~~~~~~~, ~~~~~~~~ ~~~~~ ~~~ ~~~~~ ~~~~~~~~~~~~, ~~~ ~~~ ~~’~~~~~~~~~ ~~~~ de la construction ~~~~ ~~’~~~ ~~~ ~~~~~~~~~. ~~~~~~ ~~~~ ~~~~ ~~ ~~~~~~~, ~~~~~ ~~~~~~~ ~~~~~~~~, ~~~ ~~~ ~~~ ~~~ ~~~~~~~, ~~~~~~ ~~~ ~~~~~~~~~ ~~~~~~~~ ~~~ ~~~~~~~, ~~~~~~~ ~~~~~~~~~~~~~~~ ~~~ XVIe ou du XVIIe ~~~~~~~, ~~~ ~~~~ ~~~~~~~~~~~~~~~ ~~~~~ ~~~~~~~, ~~~ ~~~~ ~~~~~~~~~ ~~~~~ ~~~~ ~~~~~~~ ~~~ ~~~ ~~~~~~~~~ ~~~~~~~ ~~~~~~~~~. ~~~~~~ ~~~~~ ~~’~~~ ~~~~~ ~~~ ~~~~~ ~~~ ~~~~ ~~’~~~ ~~~~~~~~~~~~~~, croyant avoir affaire ~~ ~~~~ “~~~~~~~~ ~~~ ~~’~~~~~~~”, ~~~~ ~~~ troisième ~~~~~~~~ ~~~ ~~~~~~~, ~~~~~~~ ~~~~~~ ~~~~ ~~~~~ ~~~~~~~~ ~~~~ ~~~~ ~~~~~~~ ~~~ ~~~~~~~~~~, ~~~~~ ~~~ ~~~~~~ ~~~~~~~~~~~~ ~~~~-~~~~~~~~~~~~, ~~~~~ archaïque pour l’époque, ~~~~~ ~~~ ~~~~~~ ~~~~~. ~~~ ~~~~~~~ ~~’~~~~~~~~ ~~~~~~ ~~~ ~~~~~~~~ ~~~~~~~~~~~ — ~~~~ ~~~~~~~~, ~~~~~~~~~~~~~ ; ~~~ ~~~ ~~~~~~~~~~ ~~~~~~ ~~’~~~~~~~ ~~~~~~ ~~~~~~~~~ ~~~~ ~~~ ~~~~~~~~~~ ~~~~~~~~~~~~~~ ~~~ nommait Henri, lui ~~~~~~ : ~~~ ~~~~~~ ~~~~~ ~~~~~~~~ ~~~~~ ~~~ ~~~~~~~~~~~. ~~~ ~~~~~~~~, ~~~~, ~~~~~~ ~~~~~ ~~ ~~~~~~-~~~~~~ ~~~ ~~~~~, ~~~~ ~~~ ~~~~~~~-~~~~~~-~~~~-~~~~~ ~~~~. ~~~ ~~’~~ ~~~~~~~ ~~~~~~~, ~~~ ~~~~~ cause, le regrettable ~~~~~~~ ~~~~ ~~’~~~ ~~~~~~~~~~ ~~~~~ ~~~~~~~~, ~~~ ~~~~ ~~’~~~~~~ ~~~~~ ~~~~~~~~~~ ~~ ~~~~~~ ~~~ ~~~~. ~~~~~~ ~~~~~ ~~~ ~~~ ~~~~~~~~ ~~~~~ ~~~ ~~~~~~~ ~~~~ ~~~~~~~ (~~ ~~~~~~~~ des miens, hélas ; ~~~~~ ~~~~~ ~~~~ ~~~~~~~ ~~~ ~~~~ ~~~~~~~~, j’espère…).\nIl ~~~ ~~~~~~~ ~~~~ Le ~~~~~~~~~~ d’Orphée, ~~~ ~~~~~~~~, ~~~~ ~~~~~ ~~~~~~ ~~~~~~~~ ~~~ ~~~~~, ~~~~~~~ ~~~ ~~~~~~~~~~ ~~~~~~~~ ~~~ figurer avec honneur, ~~~~ ~~~~~~ ~~~ Déjeuner ~~~~ l’herbe, ~~~ ~~~~~~~, ~~~ ~~~ Testament ~~~ ~~~~~~~~ Cordelier, come ~~~ ~~~~~~ ~~~ it, ~~~~~ ~~~~ ~~~~~~ ~~~~ ~~~~ ~~~~~ ~~~~~~~~ ~~~~~~ jamais tournés — jamais tournés ~~~~ ~~~ “~~~~~” ~~~~~~~~~~, ~~’~~~~~~~ : ~~~~~ ~~~~~~~~, ~~~~~~~~~~ ~~~~~~~ ~~~ ~~~~~ ~~~~ ~~~~ “~~~~~~~” (~~~~~~~~ ~~~~~~~), ~~~~-~~~ ~~~ “~~~~” ~~~~~~~~~ ? Orphée, ~~~ ~~~~~~, ~~~~~~~ ~~~~ ans plus tôt, ~~~~ ~~~~~ ~~~~~ ~~~~~~~~~~ ~~~ Testament, ~~~~ ~~~~~~~~ ~~~~~~~~~~ ~~ ~~~~~~~ ~~~~~~ ~~~ ~~~~~~~~ ~~ ~~~~~~~, ~~~ ~~~~~ ~~~ ~~~ ~~’~~ ~~~~~~~ ~~~~~~~~~, ~~~~ ~~~~~~~~~~ ~~~~ ~~~~~.\nvoir l’entrée du samedi 21 décembre 2013 et ses 3 images dans Le Jour ni l’Heure


Buhez ar Sent/1912/Simeon bugel - Wikimammenn\nBuhez ar Sent/1912/Simeon bugel\n◄ Jozef Oriol Simeon Gouel ar C’helou mat ►\nPevare devez warn-ugent a viz Meurz\nAr bugel merzer (1472-1475)\nSimeon a c’hanas en kêr Trant, en Itali, d’ar 26 a viz du 1472. E dad Andre hag e vamm Mari a oa paour ha kristen. Er bla 1475, Judevien Trant o vean c’hoantaet kaout eur bugel da lazan gant goueliou Pask, unan aneze, Tobias, a oe karget d’ober al laeraden. Kouezan a reas war ar paour-kez Simeon, a oa koant evel eun êl, d’ezan hepken nao miz warn-ugent nemet-tri devez, ha diwar dreujou ti e dud, e sammas anezan hag e kasas anezan didrous da di eun den hanvet Samuel, elec’h m’oa bodet holl Judevien kêr.\nKalonou ar bleidi goue-ze a dridas, o welet an oan dic’halloud a oa etre o daouarn. D’ar Yaou-Gamblid, diouz an noz, eur pôtr koz, e hano Moyzez, a gasas ar c’hrouadur d’an ti-bidi. Eno e oe diwisket, ha gant aon na vije klevet e griadennou, e stardas d’ezan e c’houg, ha, goude bezan grêt warnan lidou hudur, e troc’has e zioujod.\nPep-hini eus ar re oa eno a gemeras eun tamm eus ar c’hig beo-ze da zibri, hag eur banne eus ar gwad fresk-ze da evan. Pa o devoe bet an holl pep-hini e walc’h, Moyzez lakas ar bugel en e zav, hag hen dija hanter-varo, hag o vezan laket e zivrec’h en kroaz, e lavaras kemer nadoziou da doullan d’ezan e izili, kement ha ken gwaz ma ne vije nemet eur gouli eus ar c’hrouadurig paour, adalek ar penn betek an treid.\nAr verzerenti-ze a badas eun heur, hag evit miret da vezan teneraet o c’halonou gant klemmou ar merzer bihan, ar Judevien a youc’he : « Lazomp heman evel Jezuz, Doue ar gristenien, ha ra vezo en doare-ze diskaret hon enebourien ! »\nErfin, ar paourkez bugel a zavas e zaoulagad etrezek an nenv, evel evit e gemer da dest eus ar poaniou garo a oa grêt d’ezan gouzanv, hag o vezan o diskennet etrezek au douar, e soublas e benn hag e tremenas, da ze Gwener ar Groaz, d’ar 24 a viz meurz eus ar bla 1475.\nGoude an torfed, ar c’horf a oe kuzet dindan ar barrikennou, en eur c’hao ; mes ar vugale, o welet kerent Simeon nec’het gantan, a lavaras d’eze mont d’e glask da di ar Judevien. Ar re-man neuze, gant aon da vezan tapet, a stlapas ar c’horf en eur waz a rede en harz o zi-bidi, hag evit ne vije ket tôlet ar brall warne, ec’h ejont da lavaret d’ar barner e kave d’eze e oa eur c’horf-maro en dour, demdost d’o zi.\nMes kaer o devoe dispakan o ijin da guzan o zôl, e oe anavezet ha kastizet o fallagriez, evel m’oa dleet.\nEskob ha beleien Trant a reas dougen relegou Simeon da iliz Sant-Per, hag eleiz a vurzudou a c’hoarvezas war ve ar bugelig-ze en devoa meulet Doue, nan dre e gomzou, mes dre e boaniou.\nAr pab Beneat XIV a skriv ne dleer ket lakat, etouez ar zent, ar vugale a varv goude o badeziant, arôk ma vezont deut da gaout skiant, ha kement-se n’eo ket abalamour n’int ket santel, mes abalamour n’o deus grêt netra o-unan, evit kaout ar zantelez.\nBugaligou zo, koulskoude, ha, goude ne vefent ket badezet, a laker war roll ar zent ; ar vugale a zo bet lazet dre gasoni ouz Jezuz-Krist, evel an Innosanted santel ha sant Simeon, enoret evel merzerien.\nJezuz hag ar vugale\nEun devez, Jezuz a rê hent gant e Ebestel, hag o welet e oa nebeut a emgleo etreze, e chomas a-zav hag e c’houlennas oute :\n— Petra a lak tabut evelse etrezoc’h ?\n— O klask gouzout omp, emeze, piou a vezo da gentan en rouantelez an nenv.\n— Evit bezan da gentan, eme Jezuz-Krist, eo red en em lakat an divezan ha bezan servijer an hôll.\nHag evit lakat e gelennadurez da vont dônoc’h en o sperejou, e reas d’eur bugel bihan dont d’e gaout, e vriataas anezan gant teneredigez hag ouz e ziskouez d’e Ebestel, e lavaras : « En gwirione, m’hen asur d’ac’h, ma ne deuet ket da vezan henvel ouz ar vugale, ne lakfet ket ho treid en rouantelez an nenv. An neb piou bennak eta a ’n em izella, evel ar bugel-man, hennez a vezo an uhellan en rouantelez an nenv, hag an neb a zigemero eur bugel evel heman, em hano, am digemero.\n» An neb a roio skouer fall da unan eus ar vugaligou-ze hag a gred ennon, gwell a vefe e vefe staget eur men-milin ouz e c’houg hag e vefe stlapet er mor  ».\nLazan bue ar c’horf en eur c’hrouadur, daoust m’eo unan eus ar pec’hejou gwasan, n’eo netra en kichen lazan bue an ene. Doue a vezo didrue ha ne baouezo da c’houlenn, digant an den a gomz fall hag an den a skouer fall, an eneou o devo lazet. Greomp eur zell war hon bue dremenet, ha diwallomp da jachan malloz Doue warnomp.\n↑ Aviel sant Mark, IXet pennad\nAdtapet diwar « https://br.wikisource.org/w/index.php?title=Buhez_ar_Sent/1912/Simeon_bugel&oldid=36470 »\nKemmoù diwezhañ degaset d'ar bajenn-mañ d'an 15 Mez 2012, da 19:23.